
OTMAR ODUBER TA RETA MINISTER URSELL ARENDS 


‘URSELL NO A HACI NADA PA SU CARTERA 
DI TRANSPORTE Y A GAÑA PARLAMENTO!’ 


DI ACUERDO CU DENUNCIA HACI 


MESTER SUSPENDE DIRECTOR ANTHONY 
IRAUSQUIN, PERO TAMBE HENTER 
HUNTA COMISARIO DI NV. ELMAR 


SI MINISTER GLENBERT CROES NO 
LAGA HACI INVESTIGACION DI DENUNCIANAN HACI 
SINDICATO ALVAST Y EMPLEADONAN 
MALCONTENTO LO PONE ELMAR PLAT 


KPA Y WARDACOSTA TA 
CONFISCA UN GRAN CANTIDAD DI 
DROGA Y DETENE 4 PERSONA 

DEN un conferencia di prensa teni pa 
Sr. Otmar Oduber di Plataforma PAIS 
Otmar Oduber a elabora riba e desaster 
cu tin pa cu Transporte Publico na 
Aruba, na unda cu e minister encarga 
p’e ultimo 3 añanan no a logra haci net 
net nada pa su departamentonan, es 
mas a hasta gaña Parlamento. 


Aruparking 
Otmar Oduber a elabora riba e situa- 
cion tristo di Aruparking, cu a bay di un 
entidad ganando 2 pa 2.5 miyon florin 
bou di su maneho, cu tabata destina 
directamente pa Arubus por cubri su 
gastonan y reduci e deficit financiero 
cu e tabata tin, operando como un solo 
compania, pa ta un ‘desinvestering y 
kapitaal vernietiging’ di placa di pueblo 
di Aruba. 


Segun Otmar a elabora, e problema cu 
Aruparking ta enfrenta t’e consecuencia 
directo di falta di responsabilidad y 
curashi di parti di e minister encarga. 
Tur caminda rond mundo ta normal 
cu ta paga pa parkeo. Igualmente ta 
normal tur parti di mundo cu si no ta 
cumpli cu reglanan di parkeo, ta pone 
klem y ta haya boet. 
Otmar a sigura cu e maneho cu e a 
delinea pa Aruparking na su inicio 
ainda t’esun corecto reiterando cu den 
pasado tanto ex minister Chris Romero 
y igualmente Minister Ursell Arends 
mes a anuncia di lo a reintroduci e 
mesun maneho pa cu Aruparking. Pero 
lastimamente politica cada bes a mete 
su man den e proceso aki, causando un 
‘kapitaal vernietiging’ di miyones for di 
fondonan publico. 


Arubus 
Otmar Oduber ta haya inaceptabel cu 


awe, despues di 3 aña siendo minister 
encarga cu Arubus, e minister encarga 
ta expresa di no tin confiansa mas den 
e director. Awor cu Arubus ta manca 
door di debe acumula, no pa motibo di 
Arubus mes, sino pa motibonan di deci- 
sionnan politico, manera cu a sosode 
cu Aruparking, Postkantoor y Serlimar. 
Pa motibo cu cada biaha ministernan y 
parlamento ta entremete den e depar- 
tamentonan aki. 


Despues cu pa motibo di decisi- 
onnan politico, y inversionnan desas- 
troso, a causa durante añanan un 
inflacion enorme den gastonan oper- 
acional di e compania Arubus, y mien- 
tras cu e minister y gobierno a falta 
den nan responsabilidad di aloca e 
fondonan necesario pa cubri esaki 
manera palabra, awor numa minister 
ta sinti cu e no por confia e director. 
Otmar Oduber ta di opinion cu prome 
cu e minister por expresa desconfiansa 
den e director e tin di hala atencion di 
e Raad van Commissarisen cu e mes a 
pone eynan. 


Segun Otmar Oduber tur e compani- 
anan semi gubernamental cu ta den 
problema financiero grave ta pa motibo 
di incumplimento di gobierno pa cu 
nan responsabilidad di subsidia. No 
por culpa e directornan p’esaki. 


Otmar a referi den su conferencia tambe 
n’e rapport di Algemene Rekenkamer 
(ARA) caminda lo a wordo ilustra con 
Minister Ursell Arends lo a gaña parla- 
mento cu e tin un DVO firma pa cu e 
fondonan pa Arubus na december 
2023. Sinembargo, e rapport di ARA 
lo ta mustra bon cla cu en todo caso 
na februari 2024 ainda no lo tabata 


tin un DVO firma. Otmar ta cuestiona e 
base pa cual Arubas a haya e fondonan 
den december y Otmar Oduber ta 
reta minister Ursell Arends pa mustra 
pueblo e prueba cu si e tabata tin e DVO 
aki firma. Segun Otmar e ta lamenta e 
falta di reponsabilidad di Parlamento 
pa yama minister duna cuenta p’e 
gañamento aki. 


Minister Ursell Arends lo ta hibando un 
maneho desastroso na unda cu den 3 
aña di tempo e no a logra nada pa su 
carteranan. E no a traha ni un ley pa 
medio ambiente. Transporte publico lo 
ta un desaster, na unda cu ya pa mas c’un 
aña no tin tarifanan pa Taxi, haciendo 
cu taxistanan por cobra locual cu nan 
kier. No tin maneho di desperdicio, 
Aruba ta mas sushi cu nunca. Ta bisto 
cu Ursell Arends no ta capacita y no 
tin curashi pa maneha e carteranan di 
Transporte y Medio Ambiente, mirando 
cu e no tin e curashi pa tuma ningun 
decision. 


Otmar Oduber ta reta Minister Ursell Arends 


‘Ursell no a haci nada pa su cartera 
di Transporte y a gaña parlamento!’ 

EMPLEADONAN cu a manda un carta habri pa Parlamento, 
Gobierno y Utilities den nan acusacionnan a mustra cu tin masha 
conflicto di interes cu mester wordo investiga. Asina p.e. inves- 
tiga origen di e palonan di luz instala na Rancho Bello Amanecer, 
teniendo cuenta cu tin pole di palo, mast di aluminium y luz LED 
y otro componente instala n’e rancho. Ta cuestiona si e palonan 
di luz y componente a wordo instala, segun maneho di NV Elmar 
y na un manera legitimo teniendo na cuenta cu e mastnan di 
aluminium ta propiedad di Gobierno y tabata unicamente den 
storage na NV Elmar. Por check cu Hospital tambe si ta reconoce 
propiedad n’e rancho. Pa clarifica, Ranchho Bello Amanecer ta 
propiedad di Anthony Irausquin, Director di NV. Elmar. 


Mester investiga e motibo pakico, e Director mes, kende no tin 
ningun experiencia den e materia di coriente, ta bay den exte- 
rior pa cera deal cu supplier su so. P.e. Alternative Exports ta 
specialisa den sector medico. NV Elmar ta su unico cliente den 
sector tecnico. E doño di dicho compania ta intimo amigo di 
Anthony Irausquin pa basta aña. E meneer aki ta handle propiedad 
di Director di NV Elmar na Florida y tabata core y cuida e dos auto 
di careda di Irausquin na Merca. 


Motibo pakico compra di tur smartmeters a pasa via Alternative 
Exports, contra e standard industry practice, unda ta ordo directa- 
mente n’e compania Aclara. Investiga pakico no ta warda e stock 
di smartmeters na NV Elmar mes, pero ta laga Alternative Export 
fungi como storage p’e smartmeters. Pues mas costo pa Elmar. 
Verifica si e Director tin participacion den negoshi, propiedad y 
of cuenta bancario den exterior, particularmente na Florida, USA. 
Investiga uzo di credit-card di NV Elmar y gasto di representacion 
di e Director. Analisa e dienstreizen di e Director, e frecuencia, 
duracion y motibo. Mayoria biaha e dienstreis ta coincidi hunto 
cu actividad di cabay unda su yiu muher ta participa. Por link 
esaki cu articulonan cu a sali den prensa. 


Segun acusacion di e empleadonan den nan carta habri, mester 
investiga diploma, curriculum y referencia a base di cual e Director 
a wordo nombra. Ta conoci cu e Director no a pasa e prome tanda 
di solicitud. Anthony Irausquin a haya su mes den problema serio 
di integridad na Banco di Caribe y na Hospital. 


Investiga pakico Utilities y Hunta Comisario a aproba compra di 
un auto di 170 mil florin p’e Director, contra maneho existente 
y den pleno pandemia y recorte salarial. Nunca antes a cumpra 
auto, semper a lease esaki! Intencionalmente e Director a trata di 
perhudica un compania local dor di laga su compania preferi na 


Florida bay acerca companianan den exterior. 


Mester investiga declaracion di impuesto di e Director. investiga 
comportacion di pago di cuenta di coriente di e mesun Director 
of di su cas, aunke e ta riba nomber di su señora. Check si a yega 
di aparece riba lista pa desconecta y cu a duna ordo pa “no corta 
coriente” na su mesun cas. Un Director por keda debe su mesun 
compania? Esey ta integridad? 


Investiga maneho di personal, particularmente ora recluta key 
positions. Con por ta posibel cu mayoria empleado nobo ta 
procedente di  Hospital? Ta aplica tur ora e procedura regular 
pa interne solicitaties? Tur funcion ta conforme e organograma 
oficial? Investiga e cantidad di HR Managers: tin diferente HR 
managers cu no ta funciona. Pakico a busca un consultant cu 
tin un record cuestionabel na diferente instancia na Aruba, entre 
otro na WEB y Banco Central. A paga e consultant pa guia HR 
Managers y mientras tanto e consultant mes ta fungi como HR 
Manager y a wordo apunta como Business Consultant. 


Segun e empleadonan denuncia, Director di Utilities Aruba N.V, Ton 
Royer mes no por controla Anthony Irausquin. Ta parce cu esun 
cu mester controla e Director di NV ELMAR, esta Utilities Aruba 
NV tin su mannan mara, pa a dos motibo specifico. Nan ta bon 
amigo y ta tapa pa otro. Asina por ehempel e director di Utilities 
Aruba su compania a bay bancarota y a bende su propiedad na 
findishi. E cuenta habri na NV Elmar a manera “somenta”. 


Y comosifuera poco, e mesun Director di Utilities ta envolvi den un 
boutique hotel den districto di Noord (Monserat) cu regularmente 
ta sali riba e lista di e mal pagadonan y cu mester desconecta 
meter. Ta bin ordo di ariba pa no corta coriente, asina practi- 
cando abuso di poder entre e companianan y interes comercial 
personal. Ta manera bo pidi pushi pa controla pisca! 


Empleadonan mes te ainda no kier papia, pero a laga nan sindi- 
cato haci esaki pa nan. Tin hopi mas punto, pero esaki lo bin 
na cla na momento cu papia cu empleadonan. Ta recomenda pa 
ofrece tur empleado e oportunidad pa por expresa nan preocupa- 
cion na un forma anonimo. 


P’e motibo aki nan ta dirigi nos mes na Parlamento, Prome 
Minister mr. E. Wever-Croes y na Minister encarga cu NV Elmar, 
Minister Glenbert Croes pa exigi un investigacion profundo den e 
compania estatal cu algun decada pasa ainda tabata un instituto 
respeta 


Di acuerdo cu denuncia haci 


Mester suspende Director Anthony Irausquin, 
pero tambe henter Hunta Comisario di NV. Elmar 

De Palm Corporation 


WINNER - SOCIAL INVESTMENT 


For signifcant commitment to charity 

Tropical Bottling Company 


WINNER - ENVIRONMENTAL CONSERVATION 


For best practices in environmental footprint reduction 


6 
Diahuebs, 11 Juli 2024 
LOCAL 
AWEMainta 


DESPUES di un silencio basta largo, pasobra a pesar di tur 
denuncia haci na e.o. Minister Glenbert Croes, na Utilities y 
hasta cuestionando Anthony Irausquin, e no ta logra nada, 
Raymond Maduro, Presidente di e sindicato Alvast a dicidi 
pa duna su banda di medaya. Si awor, cu e empleadonan a 
demostra cu mester caba di e cultura di miedo, cu tin den NV 
Elmar. 


Raymond Maduro a cuminsa na bisa cu loke t’e carta habri 
cu e empleadonan a dicidi di manda pa Parlamento , Minister 
President, Evelyn Wever Croes, Minister Glenbert Croes y 
Utilities, Sindicato Alvast, cu t’e sindicato di miembronan di 
staff di Elmar, sigur ta e empleadonan malcontento. 


Manera a ser publica, den e carta habri, cu tin un lista di asunto 
dudoso y cuestionabel pa loke t’e maneho di e compania di 
distribucion di coriente. Sindicato Alvast, cu ta representa e 
miembronan di staf NV Elmar, na aña 2022, esta pa ser exacto 
dia 11 di juli, a vocifera nan malcontento caba p’e mal maneho 
y falta di comunicacion cu e Director Anthony Irausquin y cu 
Ton Royer, Director di Utilities. 


Dos aña a pasa y e maneho no a drecha, no tin comunicacion 
ni respet pa Sindicato Alvast, ta haci y deshaci. Gerencia di 
N.V. Elmar ta anti trahado y anti sindical. Irausquin no kier ta 
sinta cu sindicato, siendo cu tin masha problema n’e compania 
cu mester di atencion. Enbes di busca un manera pa soluciona 
e problemanan Anthony Irausquin ta den exterior, manera 
t’e caso awor. E no sa net nada di coriente, pero si Minister 
Glenbert Croes ta lag’e forma parti di su delegacion pa bay 
Spaña, pa reuni cu e compania cu Gobierno a firma un MOU. 
Kico t’e balor agrega di Irausquin den tur esaki? 
Mientras cu e Director ta den exterior, cada rato, maneho di 
e compania ta den man di un Maneger y di e HR pa atende 
cu e maneho. Pa despues no ta tende nada mas, p’esey awe 
por constata un maneho desastroso, pa cual e empleadonan 
malcontento a demanda un investigacion profundo, cu sigur 
tin sosten di Sindicato Alvast. 


E sindicato ta urgi Minister Glenbert Croes pa laga haci un 
investigacion riba e Director di NV Elmar, investiga e lista di 
asuntonan dudoso y cuestionabel den e maneho di e compania 
cu e empleadonan a tuma e curashi pa denuncia den nan carta 
habri. No laga Utilities Aruba NV, esta Ton Royer haci ningun 
clase di investigacion, siendo complicit tambe pa falta di un 
control debido, of cu Ton Royer tin miedo di Irausquin. 


Pa por haci un investigacion profundo y serio, Sindicato Alvast 
ta haya cu unabes cu awe Athony Irauqsuin, bolbe for di Spaña, 
cu mester prohibi/ suspende y kita su badge y acceso n’e 
compania, p’asina laga un compania priva cu no tin laso cu e 


Director ni tampoco cu Utilities pa haci e investigacion. Alvast 
ta pidi pa Minister Glenbert Croes laga haci e investigacion di 
inmediato, y si esaki no sosode, e sindicato lo pone Minister 
Glenbert Croes y Utilities responsabel pa tur loke por pasa na 
NV Elmar, ya cu e trahadonan ta masha rabia y disgusta cu 
maneho di Anthony Irausquin. 


Raymond Maduro a declara cu Sindicato Alvast lo vigila e 
proceso di cerca , y si no haci e investigacion, posibilidad ta 
cu lo por pone NV Elmar plat, un ora pa otro. 
Mientrastanto, tin mas puyito ta sali for di e macutu. NV Elmar 
kier reitira un señora, kende tin mas di 40 aña trahando na 
N.V. Elmar, kende ta suspendi caba na cas. Awor dicho señora 
hunto cu su abogado, ta negociando su posibel salida, of lo 
dune un “golden handshake”. E sra. aki sa hopi y e bay y bin 
den N.V. Elmar, e.o. di instalacionnan di solar panel, sin autori- 
sacion di NV Elmar. Kier men gerencia kier silencia e señora aki, 
kende sa masha hopi kico ta pasando e.o cu e propio Anthony 
Irausquin. 


STA tambe kier investigacion 
Diego de Cuba, Presidente di STA, cu ta representa e traha- 
donan di NV Elmar ta bisa cu ta for di luna di mei ultimo caba 
STA sa di e denuncianan di practicanan dudoso n’e compania. 
Nada a ser haci y awor cu un grupo di empleado a dicidi bin 
afo, sigur STA tambe ta sostene un investigacion, no sola- 
mente na Elmar, pero tambe den Utilities Aruba NV. 


E relacion cu Director di NV Elmar ta laga masha di desea, 
unda Anthony Irausquin no ta practica un maneho porta habri, 
pero constantemente e ta den exterior. Segun Diego de Cuba, 
Irausquin ta biahe mas cu p.e. CEO di Aeropuerto y/of di ATA 
mes. Awor Minister Glenbert Croes ta rabia, pero el a bin ta 
sostene maneho di Anthony Irausquin, kende a keda nombra 
na dicho posicion pa Prome Minister Evelyn Wever Croes. 


Gobierno lo a apunta Anthony Croes di Plus Accountant pa 
haci e investigacion desea, pero e persona aki ta masha liga na 
MEP, pa cual tin duda cu e lo por haci un investigacion manera 
desea. Eyfo tin opinion cu un denuncia penal mester ser haci 
na Ministerio Publico tambe. 
REACCION 


Prome reaccion di NV Elmar ayera tabata, cu tur loke a ser 
publica, nada ta cuadra cu e realidad. Den un breve publica- 
cion, gerencia di NV Elmar (?), tur acusacion manera mani- 
festa den carta habri di e empleadonan malcontento, ta pa 
crea discordia, desunion den e compania. E comunicado aki 
no a ser firma pa ningun miembro di gerencia, pasobra ta e 
Director mes, Anthony Irausquin ta na Spaña y ta yega diabi- 
erna awor. 


Si Minister Glenbert Croes no laga haci investigacion di denuncianan haci 


Sindicato Alvast y empleadonan malcontento lo pone Elmar plat 

Now Playing 


For Showtimes and Online Ticketing: www.caribbeancinemas.com 


Fly Me To The Moon 


Twisters 


Despicable Me 4 


A Quiet Place Day One 


Sparks fly between a marketing executive and a NASA official as he makes 
preparations for the Apollo 11 moon landing. 


Haunted by a devastating encounter with a tornado, Kate Cooper gets lured 
back to the open plains by her friend, Javi, to test a groundbreaking new track- 
ing system. She soon crosses paths with Tyler Owens, a charming but reckless 
social-media superstar who thrives on posting his storm-chasing adventures. As 
storm season intensifies, Kate, Tyler and their competing teams find themselves 
in a fight for their lives as multiple systems converge over central Oklahoma. 


Gru welcomes a new member to the family, Gru Jr., who’s intent on tormenting 
his dad. However, their peaceful existence soon comes crashing down when 
criminal mastermind Maxime Le Mal escapes from prison and vows revenge 
against Gru. 


When New York City comes under attack from an alien invasion, a woman and 
other survivors try to find a way to safety. They soon learn that they must remain 
absolutely silent as the mysterious creatures are drawn to the slightest sound. 

No t’awe, pero pa algun aña caba, ta ser bisa cu nos sistema den 
trafico no conoce coremento di autonan Right Hand Drive, pero te 
cu awe no tin un Gobierno cu kier tuma decision, via ley, cu esaki 
no por. Den pasado, tempo cu Hulandesnan ta muda bin Aruba, y 
ta trece nan auto, cumpra na Inglatera cu ta RHD, nan ta haya 6 
luna pa cambia esaki. Unda e ley aki ta, cu por wordo aplica? Ta 
ser bisa, segun nos expertonan, autonan RHD ta masha peligroso 
pa nos trafico, te cu e ta causa morto. A surgi un organisacion 
cu a bin ta bringa esaki, alegando cu esaki t’e unico forma cu un 
famia por cumpra nan auto mas barata. 


Companianan di Seguro tabata nenga di sigura nan, pero awor 
si por. Mescos agencianan di auto no kier duna nan Servicio y 
awor si por. Pues aplicando e dicho: If you cann’t beat them, join 
them”. Tempo cu Angel Bermudez tabata Minister, el a bin hasta 
cu un proposicion pa pone un paro na importacion di autonan 
RHD. Tabata lider di AVP, Mike Eman a bisa cu no por acepta e ley 
aki, pasobra e lo perde voto. 
Gobierno MEP-POR-RED y esun actual MEP-RAIZ, tambe a pone 
interes di partido na prome luga, enbes interes di siguridad pa 
nos hendenan. Nan tampoco no kier voto. Ki dia lo Aruba lo por 
haya un Gobierno cu tin “cohon” pa tuma decisionnan cu ta na 
interes di pueblo y no di nan partido? 


Tin ora of den mayoria caso, Parlamentarionan ta kere cu pueblo 
ta bobo. Awendia pueblo ta mas critico y ta lesa y tende hopi 
cos. P.e. sr. Raymond Kamperveen, Parlamentario di partido 
RAIZ, cu yen di tam-tam y otro 19 Parlamentario a bin cu un 
mocion pa pensionadonan lo no mester paga pa remedinan den 
e postitievelijst. Y el a bandona sala, pasobra e sa cu ta un wega 
politico. Ta un hecho cu Gobiernonan ta campeon di NO respeta 
un mocion. 


Mocion cu ta solamente un deseo di Staten. Pa pensionadonan 
di Aruba NO paga pa remedinan e mester bin den un amienda pa 
cambio di e ley cu a drenta na vigor aña pasa. Y/of mester a bin 
cu un LB-Ham cu ta trece y traha un ley nobo pa cu e positievelijst 
cu ta para cu tanto palabra cu Pensionadonan NO mester paga 
pa nan remedinan mas. 


Kiermen e mocion NO tin ningun balor. Pasobra ta deseo di Staten 
e ta. Tin mocion cu a drenta como ley ora Parlamentarionan 
pone presion riba nan Gobierno sino fono. Manera e mocion pa 
AZV cubri terapia pa mucha di parti di colega di Kamperveen, 
esta Misha Raymond. Pasobra nunca Gobiernonan a respeta un 
mocion, cu ta un simpel deseo pa haci politica. 


Siman pasa Corte a duna su veredicto den e caso hudicial contra di 
ex Director di Banco Central di Corsou y St. Maarten, esta Emsley 


Tromp y contra su amiga Y. de C., kende a haya un prestamo di 
varios miles di florin pa habri su boutique. (Wak kico un by-side 
ta pone homber haci). Ministerio Publico a yama e caso aki, 
Hercules, cu tabata contra di Rene Lourents, kende tabata Sub 
Director di Banco Central. Corte a declara Lourents liber di tur 
acusacion, cu excepcion di falsificacion di document. Igualmente 
tabata e veredicto pa Emsley Tromp, kende a haya basta un boet 
cuantioso pa paga. Un caso cu a costa hopi placa, pero no a duna 
e resultado cu Ministerio Publico lo a desea. 


Unico Minister den e ultimo añanan cu a percura pa crea fondo 
pa Arubus tabata Otmar Oduber, kende a bin cu e Parkermeter 
pa genera fondo pa Arubus, te cu Gobierno no mester subsidia 
Arubus mas. Y den e añanan ey, por a constata cu Arubus a bin 
haya su fondonan, no 100%, pero a yuda. Si AruParking a keda 
existi, awe Arubus lo ta miho para, pero pa motibonan politico, e 
grito cu unabes MEP den Gobierno lo elimina AruParking. Maske 
cu Ursell Arends a trata di re-activa AruParking, e no a logra e 
meta pa cual AruParking a bin. 


Debi cu Aruba tin un oposicion masha zwak tambe, no tin un 
control di e.o. e companianan estatal, pasobra si Aruba taba(tin) 
un Parlamento mas agresivo, situacion por tabata otro. Mira p.e. 
con a crea AruTram, unda a cobra cada turista di un crucero 2 of 
1 dollar, pa genera fondo tambe pa Aruba Ports Authority. Unda 
e fondo aki a bay? Kende (nan) ta responsabel p’esaki? 


P’esey awor Gobierno ta crea otro compania estatal, esta Aruba 
Waste Water Solutions (AWSS), pa percura pa drecha RWZI. Pero 
cu e turista lo yuda genera fondo na rason di 20 dollar pa turista 
cu drenta Aruba. Te awe no por a cuminsa cobra ainda, pasobra e 
no ta regla pa ley, kende lo ta responsabel pe fondo. Kier evita cu 
esaki lo bira un otro Vacuna Gate, unda a cobra placa, y a desa- 
parece. 


Mañan Corte di Husticia den Apelacion lo duna su veredicto den e 
caso Avestruz. Analisando henter e tratamento, e opinion ta cu lo 
e.o. Benny Sevinger lo wordo absolvi di tur acusacion. Y asina tur 
esnan cu tabata envolvi. Aki por mira con pa motibonan politico 
adverso, denuncianan a ser haci, cu no ta cuadra cu e berdad. 


Di biaha ta surgi e pregunta: Ki dia lo trata e caso contra ex 
Ministernan Chris Romero, contra Guilfred Besaril. Pendiente te 
caso Flamingo, unda Otmar Oduber ta ser sospecha, pero kende 
a bin ta bringando su Inocencia, unda atrobe acusacionnan falso 
a ser haci contra su persona. Actualmente Hues Comisario ta 
teniendo varios testigo, cu e Otmar Oduber mes a pidi pa tende. 


DI TODO UN POCO PA 
reflexiona 

E barco di marina Hulandes Zr.Ms. 
Groningen a interceptá, pa di 6 biaha 
den corto tempo, un transporte mas 
di droga. Den lama Caribe, e barco 
di patruya a logra detene un lancha 
rapido narco cu 8 tripulante abordo. E 
barco a interceptá 228 kilo di cocaina. 
E captura a tuma luga 26 di juni pero a 
keda anuncia ayera. 


Durante di e anochi di 25 pa 26 di 
juni, e avion di patruya Dash -8 di 
Warda Costa di Caribe a tuma nota di 
un lancha narco (go-fasts) den lama 
Caribe. Zr.Mr. Groningen tabata den e 
zona y a tuma accion inmediato. 


E barco di marina a cuminsa un perse- 
cucion haciendo uzo di nan helicopter 
di Warda Costa Mericano y dos lancha 
rapido di intercepcion FRISC. Abordo 
di e lanchanan interseptor tabata tin e 


Escuadron di Infanteria di Marina Real 
y Flota di Warda Costa Mericano. 


Despues di un persecucion, apoya pa 
un avion di patruya DASH-8, e lancha 
narco a keda interceptá. 


E ocho supuesto contrabandistanan y 
e 228 kilo di cocaina a keda entrega na 
Warda Costa Mericano. 


Barco di Stacion 
Cu e intercepcion aki, Zr.Ms.Groningen, 
ta conta cu 6 intercepcion di droga 
realisa for di momento di su pres- 
encia na comienso di april 2024 den 
Caribe. E barco ta keda uza, entre otro, 
pa operacionnan anti-droga. Esaki ta 
tuma luga den intercambio conhunto 
cu Warda Costa Mericano y Warda 
Costa Caribense. 


DIAMARS 9 di juli den ora nan di 
marduga a tuma nota di movecion 
straño di un boto den direccion di parti 
nort oost di Aruba. Inmediatamente 
a tuma contacto cu miembro nan di 
Cuerpo Policial (KPA) p’asina informa 
nan di e suceso. 


Unidadnan di Wardacosta y KPA a bay 
n’e localidad p’asina bin topa cu un 
lancha tipo ‘yola’ riba tera. A detene 
un persona cu tawata n’e sitio ainda. 
Tambe a tuma nota di diferente pakete 
den e boto pero tambe pafo den 
bisindario di e boto. 


Inmediatamente, unidad nan di KPA a 
inicia un buskeda den e area y a bin 
topa cu 3 persona adicional. Ta trata di 
un total di 4 persona di sexo masculino. 


Dos di nan cu nacionalidad Venezolano 
y dos cu nacionalidad Colombiano. 
Ta trata di un cantidad considerable- 


mente grandi di droga. A detene tur 4 
persona y tambe a confisca e boto cu 
su contenido. Tur droga a ser destrui. 


KPA y Wardacosta ta confisca un gran 
cantidad di droga y detene 4 persona 


Un biaha mas droga ta keda interceptá pa Zr.Ms. Groningen 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 


DIARANSON merdia, poco despues di 2:30, un accidente a sosode riba 
e caminda di Green Corridor, entre un truck di carga y un Jeep shinishi. 


E Jeep tabata bayendo direccion pariba ora cu e chauffeur a haya su mes 
ta kita pa dos auto cu tabata para banda di caminda, posiblemente pa 
motibo di un accidente anterior. Den e intento pa evita e autonan aki, e 
Jeep a dal den e truck di carga. 


E impacto a causa basta daño material na ambos vehiculo, y e Jeep a 
keda practicamente destrui. Afortunadamente, no tabatin herido. Polis di 
trafico a presenta na e sitio pa tuma dato y controla e situacion, mien- 
tras cu e team di Forensys a cuminsa cu nan investigacion pa determina e 
causa exacto di e accidente. 


E caminda a keda parcialmente cera pa un rato pa facilita e trabou di e 
autoridadnan y pa e vehiculonan envolvi por a wordo kita for di e sitio. 


Jeep a dal den truck di carga riba Green Corridor 


DIADOMINGO atardi, un accidente impac- 
tante a sacudi Savaneta, caminda un Lexus 
SUV a perde control y a bolter riba un baranca, 
causando destruccion total di un molina di awa 
crucial p’e agricultornan local. 


E incidente a tuma luga poco despues di 5:00 
pm, ora e chauffeur di e SUV a perde control di e 
vehiculo, posiblemente debi na velocidad exce- 
sivo of otro factor cu ainda ta bou investiga- 
cion. E impacto devastador a manda e vehiculo 
riba e molina, kibrando e structura y e tuberia, 
lagando e fuente principal di awa p’e agricul- 
tornan den e area completamente inserbibel. 


Polis y ambulance a yega rapidamente na e sitio. 
E chauffeur, cu a sufri varios herida, a wordo 
transporta pa hospital pa tratamento medico. E 
magnitud di e daño na e molina ta considerabel, 
y e perdida di e suministro di awa ta un sla duro 
pa e agricultornan cu ta depende di dje pa nan 
cosecha y cria di bestia. 
Autoridad ta investigando e causa exacto di e 
accidente y evaluando e impacto riba e comun- 
idad agricola local. Mientrastanto, ta buscando 
solucion temporal pa provee awa na e agricul- 
tornan afecta, mientras ta trahando pa restaura 
e molina di awa lo mas pronto posibel. 


Lexus a destrui 
molina di awa 
na Savaneta 

INDIGNACION publico ta creciendo na China despues di 
alegacion cu companianan grandi di cuminda a uza e mesun 
tankernan pa transporta combustibel y azeta di cushina sin 
limpiesa adecua. 


E scandal aki ta involucra Sinograin, e compania di alma- 
cenamento y transporte di grano mas grandi di China, y e 
conglomerado priva Hopefull Grain and Oil Group. 


The Beijing News a informa cu e practica di uza tankernan 
pa tanto combustibel como azeta comestibel, manera azeta 
di cushina y siroop, tabata un “secreto publico” den e indu- 
stria di transporte. E revelacion aki a conduci na preocu- 
pacion general tocante contaminacion di cuminda den un 
pais cu ya ta cauteloso debi na problemanan di siguridad di 
cuminda den pasado. 


Como respuesta, Conseho di Estado di China a anuncia un 
investigacion interdepartamental riba e transporte di azeta 
comestibel. Esnan cu ta wordo haya culpabel di mal practica 
lo enfrenta sancion severo, segun un declaracion di e regu- 
lador principal di mercado. Tanto Sinograin como Hopefull 
Grain and Oil Group a declara cu investigacionnan interno ta 
andando. 


Medionan estatal Chines a critica duramente e practicanan 
alega, cu e radiodifusor estatal CCTV condenando nan 
como “ekivalente na venenamento” y mustrando “desprecio 
extremo pa bida y salud di consumidornan.” Expertonan 
cita pa medionan estatal a destaca e riesgonan pa salud, 
señalando cu consumo a largo plaso di azeta contamina cu 
residuonan kimico por causa problemanan grave di salud, 
incluyendo daño ireversibel na organonan. 


Reaccion publico tabata intenso riba medionan social, cu 
hopi ta pidiendo pa retiro di productonan y supervision mas 
estricto di e industria. Sinograin a inicia inspeccionnan den 
tur su operacionnan, primintiendo di kibra lasonan cu cual- 
kier proveedor di transporte cu ta viola regulacionnan di 
siguridad. Hopefull Grain and Oil Group tambe a indica cu 
un investigacion oficial ta andando. 


E scandal ta subraya e retonan continuo den e panorama 
di siguridad di cuminda di China, cu Presidente Xi Jinping 
enfatisando cu siguridad di cuminda ta un prueba critico di 
gobernacion. Mientras investigacionnan ta continua, e inci- 
dente aki por bira un di e crisisnan di siguridad di cuminda 
mas significante na China desde e scandal di lechi cu 
melamina na 2008. 


Despues di un informe alegando cu azeta di cushina ta contamina cu transporte di combustibel 
China ta enfrenta crisis di siguridad di cuminda 

E dollar Mericano a experencia un forsa 
significante e zomer aki, subiendo cerca 
di 13% for di 2021. Mientras un resu- 
reccion di e banda robes na Francia 
a modera aumento aki brevemente, e 
impulso di e dollar ta keda solido, influ- 
encia grandemente pa e accionnan di e 
Federal Reserve. 


E potencial regreso di Donald Trump 
na presidencia por impacta ainda mas 
riba e dollar y e mercado di balor. 
Encuestanan reciente ta mustra cu 
Trump ta gana bentaha riba presidente 
Joe Biden, un cambio cu por conduci 
na continuacion of expansion di reduc- 
cion di impuesto y tarifanan mas halto. 
Durante un debate reciente, Trump a 
reitera su plan pa impone un tarifa di 
10% riba tur importacion, un medida 
cu por aumenta inflacion y complica 
decisionnan futuro riba tasanan di 
interes. 


“E encuestanan presidencial di Merca 
a kibra decisivamente na fabor di un 
victoria republicano”, Lisa Shalett di 
Morgan Stanley Wealth Management 
a bisa. El a enfatisa cu mientras e 
accionnan ta subi, inversionistanan 
mester considera e implicacion di e 
politiconan proponi pa Trump, incluy- 
endo recortenan di impuesto, tarifa y 
control di inmigracion mas estricto. 


Morgan Stanley su investigacion ta 
indica cu expande e reduccion di 
impuesto di 2017 por aumenta e defi- 


citnan significativamente, impulsando 
e dollar ainda mas halto. E forsa di e 
dollar tambe ta ser impulsa pa e rela- 
tivo resiliencia di e economia Mericano 
memey di un inflacion halto y tasanan 
di interes, den contraste cu e lucha 
economico den e zona Euro, China y 
Hapon. 


Un dollar fuerte ta beneficia turista 
Mericano den exterior, pero ta pone 
retonan pa companianan multinacional 
den S&P 500, haciendo exportacion 
Mericano mas caro y reduci ganashi 
den exterior. Tambe e competencia di 
importacion mas barata ta aumenta. 


A pesar di e expectativanan halto di 
ganashi di e di dos kwartaal, preocupa- 
cionnan ta persisti tocante e impacto 
di e dollar fuerte riba e rentabilidad 
futuro. 


Mientras cu un dollar robusto ta reduci 
e costo di materia prima importa, e por 
impulsa inflacion tambe y afecta inver- 
sionnan for di exterior negativamente. 


Segun cu e panorama economico ta 
evoluciona, inversionistanan lo sigui di 
cerca e implicacion di un posibel pres- 
idencia di Trump den e dollar y den e 
mercado en general. 


Kico un Presidencia di Trump por 
nifica p’e dollar y e mercado di balor 

E Sindicato Nacional di Samsung Electronics (NSEU) a 
anuncia un welga indefinido, urgiendo su 30,000 miem- 
bronan pa participa den un lucha pa miho pago y benefi- 
cionan. E decision aki a bin despues di un welga general 
di tres dia, cu a termina sin ningun progreso den e nego- 
ciacionnan cu e gerencia di Samsung. 


E sindicato, representando casi un kwart di e forsa laboral di 
Samsung Electronics na Sur Korea, ta reclama cu e compania 
no a mustra ningun boluntad pa participa den discusionnan 
tocante nan demanda. A pesar di e afirmacionnan di e sindi- 
cato cu nan welga a stroba e produccion, Samsung a disputa 
e reclamonan aki. “Samsung Electronics lo sigura cu no tin 
interupcion den e liñanan di produccion. E compania ta keda 
comprometi na participa den negociacionnan di buena fe cu 
e sindicato,” e firma a declara na medionan di prensa local. 


Sinembargo, NSEU ta para firme. “E compania no tin inten- 
cion di participa den un dialogo ni despues di e prome welga 
general, pues nos ta declara un di dos welga general cumin- 
sando for di 10 di juli, cu un duracion indefinido,” un vocero 
di e sindicato a anuncia. Aproximadamente 6,500 trahado a 
uni nan mes na e welga caba, cu e sindicato pidiendo mas 
miembro pa participa. E protesta di dialuna a mira alrededor 


di 3,000 participante. 
A pesar di e accionnan di e sindicato, analistanan di mercado 
manera Jung In Yun di Fibonacci Asset Management Global 
ta kere cu no lo tin ningun interupcion significante den e 
produccion. Samsung Electronics, e productor mas grandi 
di mundo di chipnan di memoria, smartphones y televisi- 
onnan, tin un impacto substancial riba e economia di Sur 
Korea. E compania, parti di e conglomerado Samsung Group, 
a permiti representacion sindical apenas desde 2020, 
despues di scrutinio publico y problemanan legal envolvi- 
endo su presidente. 


E accionnan di Samsung a mustra un reaccion minimo 
na e noticia di e welga, comerciando flat te ligeramente 
mas abou riba e Korea Stock Exchange. Notablemente, e 
compania recientemente a pronostica un aumento di 15 
biaha den ganashi pa e di dos trimester di 2024, impulsa pa 
un aumento den tecnologia di AI y e aumento di prijsnan di 
chipnan avansa. 


Mientras cu e welga ta continua, ambos banda ta keda den 
un impasse, cu e sindicato determina pa presiona pa miho 
condicionnan di trabou y Samsung manteniendo su postura 
riba sigura un produccion sin interupcion. 


Trahadonan di Samsung a inicia un 
welga indefini debi na disputa pa pago 

Final 


SPAÑA VS INGLATERA 


DIADOMINGO AWO 14 JULI 2024 


Semi Final 


9 Juli 2024 
10 Juli 2024 


Spaña 
Hulanda 
2-1 
1-2 
Francia 
Inglatera 

E ekipo cu mas nan ta cuestiona den e finalistanan, 
esta Inglatera, ta manda e faborito pa gana e copa, 
Hulanda cas. 


Inglatera cu apenas 1 wega gana den e prome 
buelta, conta di Serbia c’un score di 1-0, despues 
ta tabla contra di Dinamarca y Slovenia, ta pasa cu 
apenas 5 punto como e lider di grupo C. Un Hulanda 
cu a bin ta demostrando un nivel cada biaha mas 
halto, mientras nan ta progresa den e torneo, a 
haci nan mes como un di e faborito pa gana e titulo 
diadomingo. Pero Inglatera e dicidi otro! 


Hulanda ta habri e marcador c’un tremendo gol 
di Xavi Simons na di apenas 7 minuut y despues 
di esey ta manera tur cos a para. Hulanda a baha 
nan atake, a mustra perdi riba veld y baha comple- 
tamente den defensa. Inglatera ta haya un pinalti 
na di 17 minuut, debi na un entrada di Denzel 
Dumfries. Akinan e capitan, Harry Kane, kende lo 
retira di futbol despues di e Euro Cup, a anota e gol 
di empate pa su pais. 
Asina e minuut nan a keda pasa y niun ekipo a 
logra hinca mas gol. Mester remarca cu despues 
di e carchi geel pa Denzel, e dinamica di Hulanda 
a cambia por completo. Denzel mester a baha su 
intensividad p’e no ricibi otro carchi mas, cual 
lo no unicamente sake for di e partido pero lo a 
perhudic’e p’e final. Y por tuma nota claramente cu 
Denzel tabata e persona cu constantemente tabata 
inicia e atake nan di Hulanda. 


Tur cos tabata mustra di bay extra tempo, cambio 
nan a wordo haci pa trece pianan fresco riba veld. 
Un di e cambio na di 81 minuut tabata Ollie Watkins 
pa Harry Kane, kende na di 90 minuut exacto ta 
ricibi e bala, no a pensa 2 biaha, a bira y shoot 
direccion portero y hinca e gol pa Inglatera vence 
Hulanda. Por a nota e dolor mes ora den e cara di 
e Hulandesnan kende no por a compronde kico a 
caba di pasa. 


Awo aki Inglatera lo bay enfrenta Spaña diado- 
mingo, 14 di juli pa 3or di atardi pa por yega n’e 
pais campeon di Copa Europa 2024. 


Inglatera ta manda Hulanda cas! 

Kwart Final 


Semi Final 


4 Juli 2024 


9 Juli 2024 


5 Juli 2024 


Argentina 


Argentina 


1(4)-1(2) 


2-0 


1(3)-1(4) 


Ecuador 


Canada 


Venezuela 


6 Juli 2024 


10 Juli 2024 


6 Juli 2024 


Colombia 


Uruguay 


5-0 


0-1 


0(4)-0(2) 


Panama 


Colombia 


Uruguay 
Brazil 
Canada 

KLAY Thompson ta cla pa un comienso nobo cu Dallas 
Mavericks despues di 13 aña y cuater campeonato di NBA 
cu Golden State Warriors. E separacion a bin despues di 
negociacionnan di contract cu no a logra exito den e tempo- 
rada aki, y Thompson ta aceptando e cambio. 


Durante su introduccion hunto cu su compañeronan di team 
nobo Quentin Grimes y Naji Marshall, Thompson a refleha 
riba su tempo cu e Warriors, admitiendo cu e temporada 
pasa tabata un reto y no tabata mesun alegre cu añanan 
anterior. “Tin biaha, separacionnan ta necesario pa haci loke 
ta corecto,” el a bisa, comparando su mudansa cu e tran- 
sicion di Scottie Pippen di Chicago Bulls pa Portland Trail 
Blazers. 


A pesar di e decepcion inicial, Thompson a reconoce su 
logronan cu Warriors, incluyendo su impacto riba e comu- 
nidad y su legado di campeonato. “Nan no por kita esey for 
di bo”, el a remarca. 


Thompson ta ansioso pa “wordo rehubeneci” na Dallas, 


creyendo cu e ambiente nobo por inspira grandesa. “Sea bo 
ta hunga basketball of traha den e mundo corporativo, tin 
biaha cambio por inspira grandesa,” el a bisa. “Un cambio di 
ambiente nobo por haci milager.” 
Thompson ta uni cu un team di Mavericks cu a avansa p’e 
NBA Finals, formando un team cu e streanan ofensivo Luka 
Dončić y Kyrie Irving. E ta kere cu hunga banda di nan lo 
ta vigorisante. “Dallas tabata asina atractivo pa motibo di e 
hungadonan hoben cu nan tin, e estilo di wega,” Thompson 
a splica. “Ora mi tabata wak e playoffnan, mi a djis mira mi 
mes ta pas perfectamente cu e team aki.” 
Cambiando p’e jersey number 31, Thompson ta honra e 
leyenda di Indiana Pacers Reggie Miller, kende el a modela su 
wega despues di dje. Irving ya ta bisti number 11, e number 
di Thompson cu Warriors. 


Mientras Thompson ta cuminsa e capitulo nobo aki cu e 
Mavericks, e ta keda agradecido pa su tempo na Golden 
State pero ta emociona p’e futuro. “Mi a djis sinti cu sigui mi 
caminda por a re-energisa mi y haci algo special p’e resto di 
mi carera,” el a conclui. 


Klay Thompson ta uni cu Mavericks: 


‘Tin biaha ta necesario pa separa’ 

CHRIS Eubank Jr a firma un acuerdo significante cu e 
promotornan di BOXXER, poniendo su mira riba pelea di alto 
perfil cu streanan di boxeo manera Canelo Alvarez y Terence 
Crawford. E boxdo di Brighton, kende a construi un reputa- 
cion fuerte y ta continua e legado di su famia den boxeo, a 
anuncia su plannan pa busca pelea grandi den e proximo 12 
pa 24 lunanan. 


“Mi ta emociona pa a uni cu BOXXER y Ben Shalom,” Eubank 
Jr a bisa. “Nan ta alinea perfectamente cu e direccion cu mi 
kier bay. Nos tin plannan grandi nos dilanti, cu algun pelea 
grandi den e pipeline. E partnership aki ta duna mi e libertad 
y espacio pa traha manera mi ta desea, cual ta un oportun- 
idad unico. Mi ta den un posicion di poder y por realmente 
controla e direccion di mi carera, pues mi ta emociona.” 


Eubank Jr a experiencia un carera impresionante, logrando 
victorianan notabel riba boxdonan manera Liam Smith, 
James DeGale, Arthur Abraham, Matvey Korobov, y Dmitrii 


Chudinov. Su pelea mas recien a wak e sigura un victoria 
decisivo den e di 10 round contra Liam Smith, termi- 
nando nan rivalidad dilanti un AO Arena yen na Manchester 
September ultimo. 


Cu su partnership nobo, Eubank Jr, awor estableci na Las 
Vegas, ta aspira pa sigura pelea cu streanan libra-pa-libra 
Canelo Alvarez y Terence Crawford. “Tin cuater of cinco 
mega-pelea cu tur hende kier mira, incluyendo pelea contra 
Canelo, Crawford, Conor Benn, y Billy Joe Saunders. Esakinan 
ta djis e nombernan cu ta bin na mente, y hopi mas pelea 
domestico por wordo haci. Ta un posicion emocionante pa 
ta aden.” 


E entusiasmo di Eubank Jr pa boxeo ta keda fuerte a pesar 
di su carera di 12 aña. “Mi ta ainda hambra, emociona, y 
namora cu e deporte,” el a comparti. Mientras e ta mira 
dilanti pa su siguiente capitulo cu BOXXER, fanaticonan por 
spera algun pelea emocionante den futuro cercano. 


Chris Eubank Jr ta uni cu BOXXER, 
cu mira riba Canelo y Crawford 

E shortfielder di Tampa Bay Rays, Wander 
Franco, a wordo acusa formalmente di abuso 
sexual y explotacion sexual di un menor na 
Republica Dominicana. 


E anuncio a bin di Fiscal di Oficina di Distrito 
di Puerto Plata, Kelmin Duncan, y di vocero 
di Oficina di Fiscal General, Nairobi Viloria. 
E acusacion formal a wordo presenta ayera, 
superando e fecha inicial pa 5 di juli. 


Franco ta bou di investigacion for di 10 di juli 
2023, despues di un denuncia cu ta alega cu 
e tabatin relacion sexual cu un mucha muhe 
di 14 aña. 
Inicialmente acusa di explotacion sexual 
comercial y labamento di placa riba 3 di 
januari, Franco a enfrenta cargonan revisa di 
abuso sexual y psicologico seis dia despues, 
despues di un revision adicional di un hues 
Dominicano. 


Un documento completo di 600 pagina, ta 
detaya e evidencia contra Franco. E ta inclui 
transcripcion di entrevistanan cu e mucha 
muhe y su famianan, como tambe mensa- 
henan intercambia entre Franco y e menor. 


Jay Reisinger, abogado di Franco cu cede na 
Merca, a nenga di haci comentario y a indica 
cu Franco no a ricibi notificacion formal di 
ningun cargo. 


Mientras e investigacion ta continua, Major 
League Baseball y e Asociacion di Hungadonan 
di MLB a extende e licencia administrativo di 
Franco te cu 14 di juli. MLB tambe a inicia un 
investigacion separa riba e caso, cu lo sigui 
despues di e resolucion di e caso penal. 


Franco, di 23 aña, a firma un extension di 
contracto pa 11 temporada y 182 miyon 
dollar cu Rays na november 2021, apenas 70 
wega den su carera den Grandes Ligas. 


Wander Franco acusa pa 
abuso sexual di un menor 

DEN un investigacion innovador dirigi pa UCLA Health, cien- 
tificonan a descubri cu suvorexant, un remedi tradicional- 
mente uza pa trata insomnia, por preveni adiccion na opioide 
den raton sin compromete alivio di dolor. Publica den Nature 
Mental Health, e estudio ta proporciona un caminda poten- 
cial pa terapianan di maneho di dolor mas sigur memey di e 
crisis di opioide actual. 


Suvorexant, conoci pa su habilidad pa blokia receptor den 
e cerebro pa e neurotransmisor hypocretin, a wordo admin- 
istra na raton hunto cu opioide. Notablemente, na dosisnan 
abou, suvorexant a preveni e efectonan adictivo di opioide 
mientras cu a mantene estado di alerta den comportacion. 
Dosisnan halto di e remedi tipicamente ta induci soño, pero 
e efecto secundario aki tabata ausente na e dosisnan mas 
abou usa den e estudio. 


Hypocretin, tambe yama orexin, ta un peptide estrecha- 
mente conecta cu regulacion di humor. Su liberacion ta yega 
su maximo durante actividadnan placentero y ta disminui 
durante dolor of tristesa. E perdida di neuronanan di hypo- 
cretin ta e causa principal di narcolepsia, un enfermedad 
autoinmune. Individuonan cu narcolepsia, como tambe 
raton narcoleptico, ta mustra susceptibilidad significativa- 
mente reduci na adiccion na opiatenan. 


E estudio a revela cu tanto hende adicto na heroina como 
raton adicto na morfina ta desaroya un aumento den e cant- 
idad di neuronanan cu ta produci hypocretin. Morfina ta 
stimula e neuronanan aki pa mehora nan conexionnan cu 
regionnan di e cerebro asocia cu placer. 
E investigacion dirigi pa UCLA a descubri cu co-administra 
opioide cu suvorexant den raton a preveni cambionan induci 
pa opioide den e neuronanan di hypocretin. E combina- 
cion aki a stop e aumento den conexionnan cu e regionnan 
di recompensa di e cerebro, a reduci significativamente 
inflamacion cerebral induci pa opioide, y a frena comporta- 
cion adictivo. Ademas, suvorexant a alivia e sintomanan di 
retiro di morfina. 


Dr. Jerome Siegel, e autor principal di e estudio di UCLA 
Health su Jane & Terry Semel Institute for Neuroscience 


and Human Behavior, e UCLA Brain Research Institute, y 
e Departamento di Asuntonan di Veteranonan di Merca, a 
enfatisa e significacion di e descubrimentonan aki. “E tasa 
anual na Merca di morto pa sobredosis di opioide awor ta 
surpasa 80,000, surpasando mortonan pa accidente di auto 
of violencia cu arma di candela,” Siegel a señala. El a destaca 
e limitacionnan di analgesiconan no-opioide den trata dolor 
severo di condicionnan manera kemadura, cancer, y enfer- 
medad di celula falciforme. 


Siegel a subraya e necesidad pa mas estudio pa determina 
si e efectonan di suprimi adiccion observa den raton por 
wordo replica den hende. Si exitoso, esaki por habri caminda 
pa opcionnan di maneho di dolor mas sigur, reduciendo e 
riesgo di adiccion y morto pa sobredosis di opioide. 


E estudio a involucra 170 raton cu a ricibi morfina durante 
periodonan di 14 dia, hunto cu analisis postmortem di 
cerebro di hende cu trastorno di uzo di opioide y suhetonan 
di control. Siegel a conclui cu pruebanan clinico ta esencial 
pa valida e potencial di suvorexant den maneho di dolor y 
prevencion di adiccion den hende. 


C I E N C I A 


Estudio nobo di UCLA Health: 


Remedi pa insomnio ta mustra prometedor 
den prevencion di adiccion na opioide 

PRESION halto, of hipertension, ta sosode ora e forsa di sanger cu ta 
pusha door di bo adernan, ta consistentemente demasiado halto. E por 
ocasiona problemanan di salud serio, incluyendo malesa di curason, si 
no wordo maneha corectamente. AWEMainta ta presenta cu e articulo 
aki loke bo mester sa tocante hipertension, su causanan, sintomanan, 
diagnostico y tratamento. 


Kico Ta Presion Halto? 
Presion di sanger ta midi cuanto sanger ta pasando door di bo adernan 
y e resistencia cu e sanger ta topa mientras bo curason ta pomp. 
Adernan di sanger smal ta crea mas resistencia, aumentando e presion 
di sanger. Cu tempo, e presion aumenta aki por daña bo curason, 
cerebro, wowo y riñonnan. Hipertension ta comun, afectando casi mita 
di tur adulto mundialmente. Hopi biaha e ta desaroya durante añanan 
sin sintoma notabel, haciendo monitoreo regular crucial. 


Midimento di Presion di Sanger 
Presion di sanger ta wordo midi cu dos number: 
• Presion Systolico (number ariba): Presion den bo adernan ora bo 
curason ta bati. 
• Presion Diastolico (number abou): Presion den bo adernan entre bati- 
mento di curason. 


E nivel di presion di sanger ta wordo dividi den cinco categoria: 
• Saludabel: Menos cu 120/80 mm Hg 
• Eleva: Systolico 120-129 mm Hg y diastolico menos cu 80 mm Hg 
• Etapa 1 Hipertension: Systolico 130-139 mm Hg of diastolico 80-89 
mm Hg 
• Etapa 2 Hipertension: Systolico 140 mm Hg of mas halto of diastolico 
90 mm Hg of mas halto 
• Crisis Hipertensivo: Systolico riba 180 mm Hg of diastolico riba 120 
mm Hg, rekeriendo atencion medico inmediato. 


Sintomanan di Hipertension 
Hipertension ta usualmente silencioso, cu hopi hende no ta experencia 
ningun sintoma. Sintomanan di hipertension severo por inclui keintura, 
mareo y puntonan di sanger den e wowonan. Control regular di presion 
di sanger ta esencial pa deteccion trempan. 


Causa di Presion Halto 
Tin dos tipo di hipertension: 
• Hipertension Primario: Ta desaroya cu tempo debi na factornan 
manera genetica, edad, obesidad, consumo halto di alcohol, estilo di 
bida sedentario, consumo halto di sodium y condicionnan di salud 
subyacente. 
• Hipertension Secundario: Hopi biaha mas severo y repentino, causa 
pa condicionnan manera malesa di riñon, apnea di soño, problemanan 
di tiroide, cierto medicamento y consumo cronico di alcohol. 


Diagnostico di Presion Halto 
Diagnostico ta encera tuma varios midi di presion di sanger durante 
tempo. Bo dokter por conduci testnan tambe manera screening di 
colesterol, ECG y ultrasound pa identifica causanan subyacente y 


evalua daño di organo. 


Opcionnan di Tratamento 
Tratamento ta varia basa riba e tipo y causa di hipertension. Pa hiper- 
tension primario, cambionan di estilo di bida manera un dieta saludabel 
pa curason, aumento di actividad fisico y maneho di peso ta crucial. Si 
cambionan di estilo di bida no ta suficiente, medicamentonan manera 
beta-blockers, diureticonan, ACE inhibitors y calcium channel blockers 
por wordo prescribi. 
Tratamento di hipertension secundario ta enfoca riba atende e condi- 
cion subyacente cu ta causa e presion halto. Hipertension persistente 
a pesar di tratamento por rekeri un combinacion di cambionan di estilo 
di bida y medicacion. 


Remedi Casero y Cambionan di Estilo di Bida 
Cambionan di estilo di bida saludabel por maneha hipertension signifi- 
cantemente: 
• Dieta Saludabel pa Curason: Enfatisa fruta, berdura, grano integral y 
proteina abou den vet. 
• Actividad Fisico: Purba di haci ehercicio modera pa 150 minuut pa 
siman. 
• Maneho di Peso: Mantene un peso saludabel pa yuda baha presion di 
sanger. 
• Maneho di Stress: Participa den actividadnan manera meditacion, 
respiracion profundo y yoga. 
• Stop di Huma y Limita Alcohol: Ambos por impacta nivelnan di presion 
di sanger significantemente. 


Monitoreo y Prevencion 
Monitoreo regular y ahustenan di estilo di bida por yuda preveni compli- 
cacionnan di hipertension. Tene un registro di bo nivel di presion di 
sanger y mantene control regular cu bo dokter. 


Hipertension y Embaraso 
Hipertension durante embaraso ta rekeri monitoreo cuidadoso como 
cu e por hiba na complicacionnan pa tanto e mama como e baby. 
Condicionnan manera preeclampsia por desaroya, presentando ries- 
gonan serio pa salud. Supervision medico di cerca ta esencial. 


Hipertension ta un condicion comun pero serio cu hopi biaha por wordo 
maneha door di cambionan di estilo di bida y medicacion. Monitoreo 
regular y intervencion trempan ta clave pa preveni problemanan di 
salud severo. Adopta un estilo di bida saludabel pa curason por ta 
poderoso den maneha y potencialmente reverti hipertension. 


SALUD, BEYESA 
+ Y Bienestar Personal + 


Comprondiendo Presion Halto 

CREA un rutina pa cuida bo cabey adapta na bo necesi- 
dadnan por parce dificil, pero e ta esencial pa mantene un 
cabey saludabel. 


Adhunto un guia conciso pa yuda bo desaroya e regimen 
corecto pa cuida bo cabey. 


Factornan cu ta influencia bo rutina di cuida cabey 
• Textura of tipo di cabey natural 
○ Tipo di cabey ta inclui straight, wavy, curly, y kinky. 
○ Cada tipo tin caracteristicanan unico; por ehempel, cabey 
straight por bira vet mas lihe cu cabey curly. 


• Tratamento kimico 
○ Cabey trata kimicamente (tintura, decolora) ta rekeri cuido 
special pa preveni daño y color cu ta ‘fade’. 


• Preferencianan di style diario 
○ Considera con bo ta style bo cabey diariamente. Uzo 
di tools cayente ta rekeri spray pa proteccion di calor pa 
preveni daño. 


• Preocupacionnan specifico di cabey 
○ Identifica cualkier problema manera frizz, cuero di cabes 
seco, of puntanan gesplit pa atende nan efectivamente. 


Pasonan basico pa tur rutina di cuido di cabey 
• Limpia: Uza un shampoo cu ta balansa, elimina sushi y 
azeta sin kita e azetanan natural. Pa landadonan, ta crucial 
pa elimina cloro regularmente. 
• Condiciona: Conditioners ta hidrata, desenreda y reduci 
frizz. Aplica principalmente na e puntanan pa evita un cuero 
di cabes vet. 
• Hidrata y seya: Specialmente pa cabey seco, uza un 
producto hidratante sigui pa un azeta seyador pa cera e 
humedad aden. 
• Desenreda: Uza un peña di djente hancho of un brush 
adecua pa preveni kiebro, ahustando e frecuencia basa riba 
e tipo di cabey. 
• Style y proteha: Uza productonan manera volumizer, gel, y 
spray pa proteccion di calor segun ta necesario. Sigura cu 
bo producto final ta cera e humedad aden. 
• Trata puntonan specifico: Enfoca riba problema specifico 
cu productonan manera tratamento di proteina pa frizz of 
tratamento di cuero di cabes pa secura. 


Recomendacionnan di Producto 
• Limpiesa: 
○ Shampoo clarificante: Uza mensualmente pa elimina 
acumulacion. 


○ Shampoo diario: Uza segun ta necesario pa labamento 
regular. 


• Conditioner: 
○ Conditioner regular: Pa uzo regular. 
○ ‘Leave-In’ conditioner: Pa extra nutricion. 
○ Conditioner profundo: Pa hidratacion intenso. 


• Hidratacion y seya: 
○ Locion pa cabey: Pa humedad adicional. 
○ Azeta: Ta mehora e zeta natural y ta cera e humedad aden. 


• Desenreda: 
○ Peña of brush: Scoge e producto cu ta minimalisa daño. 
○ Spray of serum pa desenreda: Ta haci e peñamento mas 
facil. 


• Styling: 
○ Mousse, wax, pomade, gel: Scoge basa riba e ‘hold’ y briyo 
desea. 
○ Shampoo seco: Pa refresca lihe entre labamento. 
○ Spray pa proteccion di calor: Esencial ora ta uza tools di 
calor. 


• Tratamento: 
○ Tratamento pa cuero di cabes: Uza mensualmente pa 
exfolia y stimula crecemento. 
○ Tratamento di proteina: Ta fortalece y suavisa cabey. 
○ Mascara pa cabey: Ta reemplasa humedad profundamente. 


Tipnan adicional 
• Corta puntanan regularmente: Cada 6-8 siman pa reduci 
puntanan gesplit. 
• Uza awa lauw: Ta preveni secura y color cu ta ‘fade’. 
• Dieta rico den nutriente: Sigura consumo suficiente di 
proteina, hero, vitamina A y C, y acidonan graso omega-3. 
• Bay natural: Limita uzo di calor y evita wanta bo cabey 
preta pa reduci tension. 


Establece e rutina corecto pa cuida cabey por tuma algun 
experimentacion, pero una bes bo haya loke ta funciona, lo 
bo disfruta di cabey mas saludabel y mas manehabel. 


Crea e rutina perfecto pa cuida bo cabey 

DEN e ritmo agita di bida moderno, saca tempo pa bo mes 
por hopi biaha sinti manera un luho. Sinembargo, cuida bo 
mes no ta djis un luho—e ta un necesidad pa mantene bien- 
estar mental, fisico, y emocional. AWEMainta ta presenta 
bo awe algun tip con bo por planifica y priorisa bo cuido 
personal efectivamente. 


Planifica y Priorisa 
Mescos cu bo ta programa reunionnan y compromisonan 
importante, bo mester programa tempo pa bo mes tambe. 
Trata e tempo aki cu e mesun importancia cu cualkier otro 
compromiso. Sea ta un pauze di 30 minuut durante bo dia di 
trabou of un retiro di weekend completo, pone den bo calen- 
dario ta sigura cu bo ta dun’e e importancia cu e merece. 
E metodo aki no solamente ta yuda pa sigura cu bo no ta 
salt’e pero tambe ta reenforsa e balor cu bo ta pone riba bo 
propio bienestar. 


Desconecta 
Den un era domina pa pantaya y distraccionnan digital, ta 
crucial pa tuma tempo leu di bo aparatonan. Pasando tempo 
pafo, bay cana, of simplemente disfrutando un bon buki por 
mehora bo estado mental significantemente. Desconecta 
for di tecnologia ta permiti bo cerebro sosega y recarga, 
reduciendo stress y aumentando bo habilidad pa focus ora 
bo bolbe na bo tareanan. 


Practica Gratitud 
Mantene un diario di gratitud ta un manera poderoso pa 
cambia bo enfoke p’e aspectonan positivo di bo bida. Skirbi 
cosnan cu bo ta agradecido p’e cada dia por yuda reduci 
stress y mehora bo perspectiva general riba bida. E practica 
simpel aki por haci un diferencia grandi den bo bienestar 
emocional, yudando bo aprecia e cosnan bon den bo bida y 
maneha stressnan diario mas efectivamente. 


Explora Hobbies 
Dedica tempo na actividadnan cu bo realmente ta disfruta 
por trece satisfaccion y alegria inmenso. Sea ta pinta, 


hardineria, toca un instrumento musical, of cualkier otro 
hobby, participa den actividadnan cu ta trece bo placer por 
mehora bo calidad di bida grandemente. E actividadnan 
aki ta provee un salida creativo y un descanso di rutina, 
contribuyendo na bo felicidad y relahacion general. 


Crea un Espacio Personal 
Tin un area designa den bo cas caminda bo por relaha y sinti 
comodo ta esencial pa cuido personal efectivo. E espacio aki 
mester ta liber di stress y distraccionnan, permitiendo bo 
descansa y rehubenece. Sea ta un skina acogedor pa lesa, 
un espacio di meditacion, of un camber dedica na bo hobby, 
tin un santuario personal por mehora significantemente bo 
habilidad pa relaha y recarga. 


Priorisando cuido personal door di programa tempo 
personal, desconecta for di tecnologia, practica gratitud, 
explora hobby, y crea un espacio personal por transforma bo 
bienestar. E pasonan aki no solamente ta mehora bo salud 
mental y emocional pero tambe ta mehora bo productividad 
y creatividad. Corda, cuida bo mes no ta un indulgencia sino 
un practica necesario pa hiba un bida balansa y yen di satis- 
faccion. Cuminsa awe y wak con e strategianan simpel pero 
poderoso aki por haci un impacto positivo riba bo bida. 


Pasonan esencial pa priorisa tempo pa bo cuido personal 

E ta masha notabel cu ultimo tempo Parlamentario Marisol 
Tromp no por contene su rabia riba e hecho cu e maneho 
serio di Minister Maduro di Finansa pa atende cu finansa 
publico di nos Pais ta dunando su fruta. Un hecho cu ta 
wordo conclui den varios rapport di expertonan financiero 
di Banco Central, CAFT, IMF, EBA etc. etc.. E hecho cu poco 
tempo atras hasta e Executive Director di IMF a bin te Aruba 
pa informa con contento nan ta cu e recuperacion di Aruba 
y e contenido positivo di e ultimo rapport di CAFT riba e 
cifranan di aña 2023, parce tambe tin Parlamentario Marisol 
Tromp basta rabia, ya cu constantemente e ta busca algo pa 
critica e mandatario di finansa cu ne. 


Tur pregunta a haya contesta 
E Parlamentario a haci pregunta por escrito y den reunion 
publico, y Minister Maduro a contesta tur pregunta den placa 
chikito pa e Parlamentario por compronde, ya cu Marisol tin 
casi 30 aña den politica, pero lamentablemente ainda no ta 
domina finansa publico. 


Baha rabia riba cacho 
Sinembargo e Parlamentario no a keda contento cu e contes- 
tanan y a baha su rabia ta traha yen di video, tik tok, etc.. 
pa haci chercha y baha su gal riba e mandatario. Ultimo aki 


Marisol a recuri pa bay baha su nervio riba e cachonan y 
un par di puppies di Minister Maduro, bisando cu e manda- 
tario no lo por handle ni su cachonan na cas, corda finansa 
publico. 


Rabia ta domina Marisol atrobe 
Aki atrobe Marisol ta bolbe demostra cu e no por domina 
su rabia y cu e ta NUL KOMMA NUL na contenido pa hiba un 
debate basa riba informacion financiero. Awo Marisol kier 
hala atencion negativo door di baha su beis riba cachonan 
di e mandatario. Ta e mesun rabia aki ta locual a hiba Marisol 
haci ful un spetakel den Parlamento y riba dje gaña cu e Vice 
Presidente Dammers lo a dal e na su cara. E ta un berguensa 
cu un politico versa manera Marisol, no por controla su rabia 
y p’esey mester sinta gaña pa hala atencion. 


Bay controla fiestanan den bo cura 
Minister Maduro ta di opinion cu en bes cu Marisol sinta mira 
e cachonan den cura di e mandatario su cas, e bay controla e 
fiestanan den su mesun cura. Ta eynan e berguensa ta sinta 
ora bo mira videonan ta circula di fiesta di tiener na Malmok 
yena cu alcohol y unda tur cos por. Esey ta un berguensa 
cu Marisol mester bay atende den su propio cura, en bes di 
baha su rabia riba algun cacho na otro cas. 


NOS por a ripara cu ministernan di nos gobierno actual ta 
desespera, mirando e hecho cu diripiente nan tin tur tipo di 
solucion pa cu e maneho desastroso cu nan a hinca nos pais 
aden. Atrobe nan ta purba tira stof den wowo di nos pueblo, 
ya cu nan sa cu eleccion ta den porta. Un cos sigur nos por a 
saca afo ta cu e gobierno actual di MEP-Raiz a sa di goberna 
treciendo mas medida ariba lomba di nos pueblo humilde. 


“Humilde” pasobra nan a opta pa vota p’e partidonan tradi- 
cional cu a sa di trece puro promesanan falso. Nos di partido 
CURPA ta spera cu e pueblo votado lo sa di uza nan poder 
di voto sabiamente y no manera nan a haci den pasado. Ta 
bon pa pueblo lesa programa di cada partido politico y haci 


nan pregunta debidamente. 
Mi ta trece esaki dilanti, pasobra nos por a lesa den medi- 
anan social cu parlamentario sr. Marco Berlis a trece un plan 
maestro pa San Nicolas como si fuera cu for di su persona 
e plan aki a sali, lubidando cu e unico partido cu a elabora 
y presenta un plan(vision) extenso pa San Nicolas na 2017 
y na 2021 ta partido CURPA cu nan programa “San Nicolas 
& Beyond”. 


Den e programa aki nos a elabora ariba e parti economia 
circular, vivienda, turismo, agricultura, pesca, salubridad y 
comercio. Un plan cu si e wordo ehecuta cu berdad, amor 
y dedicacion lo mira luz di dia, y lo no keda den lachi pa 
dos aña of mas como mocion pero lo dun’e su debido oido 
p’e bira un realidad y no warda te den porta di eleccion pa 
hunga politica barata cu’ne. 


T’asina e partidonan tradicional ta hunga politica y tur esnan 
cu a kere den nan y a haci un pacto cu nan y bira manera 
nan. Bisa mi cu ken bo haci un pacto y lo mi bisa bo con lo bo 
hunga politica. Promotion video 3D “San Nicolas & Beyond” 
Plan di Curpa (youtube.com) 


Minister Maduro di Finansa ta lamenta cu 
Parlamentario Marisol Tromp no por controla su rabia 


Max Robert (Curpa): 


Bisa mi cu ken bo a haci 
un pacto y mi lo bisa bo 
con lo bo hunga politica 

MINISTER di Asuntonan Economico, 
Comunicacion y Desaroyo Sostenibel, 
mr. Geoffrey Wever, hunto cu director 
di FreeZone Aruba N.V. drs. Greg 
Peterson y Presidente di Raad van 
Commissarissen sr. Patrick Brown, a 
aproba e jaarrekening di añanan 2020- 
2023 den un shareholder’s meeting. 


FreeZone Aruba N.V. ta un compania 
estatal cu pais Aruba como e unico 
accionista, y ta cay bou responsab- 
ilidad di Ministerio di Asuntonan 
Economico. Cu condicionnan fabo- 
rabel pa establece den e FreeZone di 
Aruba, metanan di FreeZone Aruba N.V. 
ta atrae inversionnan internacional, 
promove y maneha e facilidadnan di 
FreeZone y promove un FreeZone di 
clase halto y reconoci mundialmente. 


Aprobacion di cuentanan anual di 


FreeZone Aruba N.V. a tuma luga den 
dos fase. Na october 2022 despues 
di 10 aña, Minister Geoffrey Wever a 
aproba e jaarrekeningen di añanan 
2012 - 2019. Cu aprobacion di e cuen- 
tanan anual den dos fase, fase 1 jaar- 
rekening 2012 - 2019 den 2022 y fase 
2 jaarrekening 2020 - 2023 den 2024 
FreeZone Aruba N.V. como compania 
estatal awor ta up to date. 


“Como compania estatal bo mester tin 
bo jaarrekeningen up-to-date y entrega 
na tempo. Mi ta contento cu awo jaar- 
rekeningen di FreeZone Aruba N.V. ta 
up to date. 
Mi ta kere den potencial di FreeZone 
Aruba N.V. como un actor importante 
den desaroyo di un economia diver- 
sifica y moderno na Aruba.”, segun 
Minister Geoffrey Wever. 


E aña aki un biaha mas lo tuma luga e actividad di plan 
vacacional crea exclusivamente p’e programa “Buki di 
Pret”.  Esaki ta un Proyecto Multidisciplinario “Carousel di 
Expresion, Talento y Creatividad”. E fecha di actividad lo ta 
diadomingo 28 di Juli 2024, cuminsando pa 10 ‘or di mainta 
te 3 ‘or di atardi na John F. Kennedy Education Center. E 
tema e aña aki color. 


Tur mayor cu ta desea pa nan yiu forma parti di e proyecto aki 
por acudi libremente desde diabierna 19 di juli proximo na 
Departamento di Cultura situa na John F. Kennedy Education 
Center y inscribi nan yiu pa asina nan tin e oportunidad di 
un experiencia inolvidabel den un mundo yen di color. 


E rekisitonan pa participa den e programa aki ta paña 
comodo y bieu cu por verf riba dje, serbete, un boter cu awa. 
Ademas mester di un paña limpi pa e mucha por cambia na 
final. Pa 2’or di atardi pa clausura e tayer, lo tin un presenta- 
cion pa tur mayor di parti di e muchanan participante. 


Departamento di Cultura ta informa: 


Carousel di Expresion Talento y Creatividad 2024 


Registracion pa participacion ta habri oficialmente dia 19 di juli proximo 


Minister Geoffrey Wever: 


Tur cuentanan anual di FreeZone Aruba N.V. entrega y aproba 

BIBLIOTECA Nacional Aruba ta yama tur mucha bin wak 
pelicula den Aire liber. 4 siman tras di otro tin presentacion. 
E presentacion di pelicula ta cuminsa otro siman. E prome 
siman ta pasa e animation ‘Wish’, e siman despues ‘The 
Super Mario Bros movie’, e di tres siman ‘The secret life of 
pets 2’ y por ultimo ‘Paw patrol: the mighty movie’. 


San Nicolas: 
Biblioteca ta presenta e mesun peliculanan tanto na 
Oranjestad como na biblioteca na San Nicolas pa tur mucha 
di San Nicolas y bisindario. Presentacionnan ta cuminsa 
diaranson dia 17 di juli, asina ta sigui 24 di juli, 31 di juli y e 
ultimo presentacion ta diahuebs dia 7 di augustus. 


Oranjestad: 
Presentacion na Playa ta tur diahuebs anochi patras di 
biblioteca. Prome presentacion ta diahuebs dia 18 di juli, 25 
di juli, 1 di augustus y e ultimo presentacion ta diahuebs dia 


8 di augustus. E presentacionnan ta gratis y ta cuminsa 7or. 
Tur mucha y nan mayornan ta bon bini. Tur presentacion ta 
gratis y ta cuminsa 7or. 
Pues, por bay biblioteca cu tur amigo, ruman y bisiña. 


Cuater pelicula den aire liber 


E curso Finansa Den Mi Hogar a continua na Santa Cruz 
despues di a wordo ofreci den Village San Nicolas, Madiki 
Kavel y Jaburibari. “Meta di e curso Finansa Den Mi Hogar ta 
pa nos hendenan ricibi guia y conocemento cu por yuda nan 
tuma decisionan financiero cu ta beneficia su propio desa- 
royo personal y familiar”, segun Minister Geoffrey Wever. 


Finansa Den Mi Hogar ta un programa di educacion financiero 
desaroya pa Fundacion Plan di Bida. Fundacion Plan di Bida 
cu su presidente sra. Paloma Tromp tin como mision trece 
conscientisacion financiero den nos comunidad, ofreciendo 
guia con pa maneha nos finansa mas efectivo. Despues di e 
prome edicion exitoso, a dicidi cu e di dos edicion di e curso 
Finansa Den Mi Hogar lo wordo duna dentro di e districtonan 
mes e biaha aki - mas cerca y accesibel p’e cuidadonan - y 
un bes mas, cu participacion completamente gratis. 


Na Aruba 3 di 10 hogar ta gasta mas di nan entrada tur 
luna segun sondeo di Banco Central di Aruba. E desaroyo 
aki ta uno preocupante pasobra e ta indica cu cada luna ta 
un reto pa hogarnan cumpli cu tur necesidad y responsabi- 
lidad financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera y 


nos hogar. 


“Ta nos compromiso pa sigui ofrece e curso gratis y haci 
posibel cu tur ciudadano por yega facilmente y participa acti- 
vamente na curso Finansa Den Mi Hogar”, segun e manda- 
tario. “P’esey e segundo edicion di Finansa den Mi Hogar ta 
wordo ofreci den bario, mas cerca di cas unda hunto cu bisi- 
ñanan personanan por participa”, segun Minister Geoffrey 
Wever. 


Pa mas informacion y registracion p’e segundo edicion di 
Finansa den Mi Hogar por tuma contacto cu Fundacion Plan 
di Bida via telefon 5688848 of email finansasdenmihogar@ 
gmail.com 


Minister Geoffrey Wever: 


Curso di Finansa Den Mi Hogar na Santa Cruz 

HEART-CENTERED Leadership Foundation (HCLF) 
ta entusiasma pa anuncia nan siguiente tayer pa 
hobennan cu ta enfoca riba desaroyo di habilidad 
esencial di comunicacion. E tayer tin como meta pa 
empodera hobennan cu tecnica practico di comu- 
nicacion door di diferente actividadnan interactivo. 
Durante e sesion, lo enfatisa e importancia di scucha 
activamente, expresa pensamento claramente y 
comunica efectivamente den diferente contexto. 


E tayer ta diseña pa yuda hoben mehora nan habilidad 
di comunicacion, cu ta esencial pa exito na scol, rela- 
cionnan familiar y cu amistad, y futuro carera. Esaki 
ta un tremendo oportunidad en preparacion pa e aña 
escolar nobo, unda e hoben por cuminsa su aña miho 
ekipa. Den un sesion interactivo, participantenan 
lo siña tecnica pa mehora nan comunicacion inter- 
personal y stimula nan autoestima. Tambe lo cubri 
tecnicanan pa resolve conflicto, yudando hobennan 
maneha y resolve desacuerdo na un manera efec- 
tivo y positivo. Ademas, nan lo tin e oportunidad di 
conecta cu otro hoben, creando amistadnan nobo. 


E ambiente cu HCLF semper ta crea ta uno interac- 
tivo y cu ta brinda sosten na hobennan, cual ta haci 
e experiencia mas agradabel pa siña y desaroya.“E 
tayer aki ta ofrece hobennan un oportunidad unico 
pa cultiva habilidadnan necesario di comunicacion” a 
remarca Deanna Lampkin, trahado hubenil na Heart- 
Centered Leadership Foundation. “Comunicacion 
efectivo ta sumamente importante pa haci conexion 
significante, expresa bo pensamentonan cu confi- 
ansa, y maneha diferente situacionnan social y 
professional bon.” 


E tayer aki lo tuma luga diasabra, 20 di juli 2024, di 
1:30 PM pa 3:30 PM na Kiwanis Club of San Nicolas 
(situa na e piso ariba di Botica San Lucas na San 
Nicolas). Mayor-, familiar-, docentenan y demas 
comunidad ta invita pa comparti e tayer aki cu 
hobennan. 


Cupo ta limita. Participacion ta gratis pero registra- 
cion ta necesario. 


Pa registra of pa mas informacion, por tuma contacto 
cu e fundacion via whatsapp na 5841211. Por bishita 
Heart-Centered Leadership Foundation su facebook 
page tambe p’e link directo pa registra. 


HCLF ta anuncia tayer pa Hoben: 


“Express Yourself: Master Your Communication Skills” 

MINISTER Arends ta orguyoso pa extende 
felicitacion na henter e ekipo di Cas Marie pa nan 
trabou pa logra habri nan di dos localidad, Mama 
Ties. E energia, dedicacion, y amor cu nan a bin 
ta demostra pa nos adultonan mayor ta algo cu 
nos tur por ta orguyoso di dje. 


Na September aña pasa, directiva di Cas Marie 
a presenta nan plan di expansion pa 2024. Un 
plan cu ta alinea cu e vision cu Ministerio tin pa 
nos adultonan mayor. E realidad ta cu e cantidad 
di hende cu demencia ta creciendo rapidamente 
aki na Aruba, pues no tabata tin duda cu mester 
a amplia capacidad pa por cumpli cu e demanda 
creciente. 


Den menos cu un aña, e apertura a tuma luga 
den curason di Santa Cruz, celebrando hunto 
cu Famia Croes y Cas Marie, e logro significativo 
aki. Cas Marie ta un partner importante den e 
Proyecto di Pasadia, un proyecto principalmente 
pa adultonan mayor cu ta core riesgo di keda 
socialmente isola. Cu e apertura di Mama Ties, 
nos por orguyosamente bisa cu menos adulto 
mayor lo core e riesgo ey. 


“Mi ta sigur cu awe ta un momento sumamente 
emocional pa Famia Croes, pa Cas Marie pero pa 
nos Ministerio tambe. Un logro cu tabata rekeri 
colaboracion di hopi man y curason nan. Curason 
pa crea un ambiente unda cada adulto mayor por 
sinti nan mes balora y aprecia,” Minister Arends 
a expresa durante su discurso. 


E apertura di Cas Marie na Mama Ties ta un bunita 
proyecto cu sigur tin un significacion grandi pa 
henter famia Croes, kendenan a pone e hogar di 
nan mayornan disponibel pa sirbi un meta hopi 
importante pa nos pais. 


Palabra di pabien na Cas Marie pa e gran paso aki 
cu ta un testamento di un futuro yena cu posibi- 
lidad y oportunidadnan positivo pa e bienestar di 
nos adultonan mayor. Minister Arends a conclui 
reafirmando su confiansa, cu basa riba e dedi- 
cacion cu nos a bin ta mira pa cas di Mama Ties, 
Aruba lo logra hopi mas pa nos adultonan mayor. 


Minister Ursell Arends: 


Cas Marie ta habri nan segundo localidad: Mama Ties 


E prome logro di proyecto Pasadia 

DIAMARS anochi na Renaissance Convention 
Center a tuma luga e ceremonia di gradua- 
cion di EPB Sanicolas, na unda un total di 212 
alumno a gradua, pa un porcentahe di 93% di 
e scol. E grupo aki ta e prome graduadonan 
di e Arubaanse Beroeps Opleiding (ABO) MBO 
nievau 2, cu ta consisti di 3 sector, Unidad 
Servicio, Unidad Technico y Unidad Economia. 


Unidad Servicio ta conta cu un total di 74 
graduado, cu a completa nan estudio exitos- 
amente pa bira un “host” profesional. Unidad 
Technico ta duna e alumnonan e oportunidad 
di siña tur loke ta encera “ICT Support”, y 
tambe ta conta cu un total di 74 graduado. 
Por ultimo Unidad Economia cu e enfoke riba 
“Assistant Business Services” tin un total di 
64 graduado. 


Prome Minister Evelyn Wever-Croes tabata 
presente na e ceremonia aki, y tabata tin e 
oportunidad di duna un discurso, na unda el a 
dirigi su mes na e graduadonan cu un bunita 
mensahe. 
El a expresa; cu atendiendo e ceremoni- 
anan di graduacion di varios scol, ta yen’e cu 
emocion, recordando asina tempo su mesun 
yiunan a gradua, mirando cu ta momentonan 
importante pa e alumno cu a gradua y pa e 
mayornan. P’esey pa su persona ta un honor 
di por ta presente na e ceremonianan aki, na 
unda e por comparti e bunita momento aki cu 
cada un di nan. 


“Mi ta felicita tur e graduadonan cu e logro 
grandi aki. Awor boso ta bay drenta den un 
etapa nobo, na unda boso futuro ta depende 
di boso mes. Tambe mi ta gradici tur docente 
cu den tempo bon y malo semper a sa di pone 
bienestar di nan alumnonan na prome luga. Por 
ultimo mi ta gradici e mayornan pa a kere den 
nan yiu, y pa a duna nan e sosten necesario pa 
nan por a completa nan estudio exitosamente. 
Nan logro ta boso logro tambe. Aruba mester 
di futuro profesionalnan, y mirando e cantidad 
di graduadonan ta yena mi di speransa pa un 
miho futuro”, Prome Minister a expresa. 


Un total di 212 alumno di EPB San Nicolas 
a completa nan estudio exitosamente 

RECIENTEMENTE Aruba su Plataforma Coleccion Aruba 
tabata den noticia internacional. E mandatario ta informa 
cu Sra. Ali Rogin, un reportero y corespondensal di PBS 
News a traha un segmento den noticia tocante con e cambio 
di clima ta afectando e paisnan chikito cu ta mas vulnerabel. 


P’e ocasion aki el a concentra riba Tuvalu, un nacion insular 
consistiendo di shete isla den Pacifico cu ta disparciendo 
poco poco. Alabes sra. Rogin a duna atencion n’e portal digital 
Coleccion Aruba enfatisando e importancia pa preserva 
archivo-, documento-, grabacionnan cu ta herencia cultural 
cu ta vulnerabel p’e efectonan di cambio di clima. Coleccion. 
aw t’e archivo digital mas grandi na Papiamento y ta brinda 
acceso liber na archivo digital di documento, potret, video y 
grabacionnan di Aruba. 


Efectonan di cambio di clima 
P’e parti di Tuvalu, e reportero a entrevista un Minister di 
Asuntonan di Exterior, sr. Simon Kofe y un representante di 
Nacionnan Uni di Tuvalu, sr. Tapugao Falefou cu a splica e 
retonan cu e pais chikito aki ta encontra door di e cambi- 
onan di clima. 


Sra. Rogin ta splica cu e cambio den clima, no solamente 
por haci daño na infrastructura pero tambe e ta forma un 
peliger pa archivo-, documento- y otro artefactonan, ya cu 
esakinan por wordo destrui y asina por perde un parti impor- 
tante di historia general y historia cultural di un pais. 


Importancia di digitalisacion di documento 
Durante e grabacion di algo mas cu seis minuut, e reportero 


a entrevista sra. Kate Knibbs cu a skirbi un articulo tocante 
e colaboracion entre Coleccion Aruba y Internet Archive, 
cu t’e Plataforma digital cu ta ‘host’ Coleccion Aruba. sra. 
Knibbs a elabora riba e importancia di digitalisacion di docu- 
mentonan. 


Coleccion Aruba 
P’e parti di Coleccion Aruba, e reportero di PBS News a 
entrevista Sr. Peter Scholing, investigado na Biblioteca 
Nacional Aruba y e iniciado di Coleccion Aruba y tambe e 
historiado y autor dr. Adi Martis. 


Sr. Scholing ta splica dicon ta importante pa preserva 
herencia cultural digitalmente, specialmente awor cu 
e cambio di clima cu e temperatura ta subi. dr. Martis ta 
brinda informacion tocante con eficiente Coleccion Aruba ta 
p’e como investigado, na momento cu e tabata investiga por 
ehempel tocante e sclavitud na Aruba. 


PBS 
PBS ta un canal publico na Merca y PBS News ta wordo 
transmiti via Youtube y e canal tin mas cu 4 miyon suscrito 
y e grabacion a ricibi mas cu 15.000 like. Por mira e noticia 
aki riba https://www.youtube.com/watch?v=3cSL2xFNOLU 


Gradicimento 
Minister di Cultura ta gradici e sra. Rogin di PBS, p’e intere- 
sante segmento di noticia aki. Alabes ta yama un danki na sr. 
Peter Scholing y dr. Adi Martis pa nan cooperacion pa brinda 
informacion tocante coleccion.aw y tambe pa promove nos 
Pais Aruba. 


Minister Xiomara Maduro ta informa: 


Coleccion Aruba ta haya atencion internacional 

E actividad di nominacion pa Poder di Hubentud 
realisa pa Asociacion Trabou di Hubentud na 
Aruba (ATHA) a tuma luga diadomingo dia 7 di 
juli ultimo y esaki ta di 10 biaha cu ta organis’e. 


A nomina un total di 57 hoben di edad 13-18 
aña, di cual 13 ta forma parti di Pastoral Hubenil 
Noord (PHN). Nan ta: Jurson, Zion, Aaron, Ethan, 
Rachelle, Ceejay, Nathania, Phillip, Daniel, Jurvin, 
Franklin, Jayden y Rebecca. 


T’asina cu ta nomina un hoben cu a destaca 
durante 2023-2024 den trabou di bolun- 
tario, pero tambe riba diferente otro tereno. 
Departamento di Cultura Aruba (DCA) t’esun 
cu a nomina e hobennan di PHN p’e area di 
Educacion. 


E hobennan di PHN semper a demostra perse- 
verancia den nan empeño pa educa nan mes riba 
tereno spiritual, cultural, social, creativo. Mayoria 
ta misdienaar, lector y ta eherce diferente otro 
tarea, no solamente den parokia Sta. Anna, sino 
tambe den otro parokia. E miembronan di PHN 
ta participa boluntariamente na diferente charla, 
workshop, seminario, retiro, etc. 


PHN ta gradici un y tur cu a bin apoya nos 
hobennan na Tropical Bottling Garden na Balashi 
y ta felicita Noord cu nominacion y logro di PHN! 


Pabien Noord cu nominacion di PHN 

FUNDACION 
Venerable 
Jose 
Gregorio 
Hernandez a cuminsa celebra dia 26 di juni 2024 
cu oracion pa nan grupo. Dia 27 di juni tabata 
Grupo Rumannan den Oracion Dr. Jose Gregorio 
Hernandez di Dakota y dia 28 di juni, Grupo di 
Orashon Dr. J.G. Hernandez Bonaire a cera e di 
tres dia di oracion. Tur tres dia tabata tin Santa 
Eucarestia. 


Diasabra dia 29 tabata e gran celebracion 
di e di 55 aniversario cu un santo sacrificio di 
misa pa 10’or di mainta. Durante e misa tabata 
tin bendicionamento di un cuadra di mosaic di 
Beato Jose Gregorio Hernandez traha y regala 
door di Sra. Dulcie Goedgedrag. Masha danki 
Dulcie. Gradicimento ta bay na pastoor Jan cu 
a yuda nos. Tambe na e 3 koornan cu a toca pa 
nos Amor pa mi Hesus, Mensahe di Hesus y koor 
Santa Famia. 
Pastoor Angel (Venezolano) a bin di Corsou dia 
27 pa yuda nos cu e celebracion y diabierna el a 
sorprende nos tur cu e azeta pa enfermonan. 


Nos por mira atras ariba un bunita celebracion 
y contento nos ta cu nos pueblo a asisti tur e 
dianan. Nos directiva ta yama danki na tur cu 
a coopera cu nos di un forma of otro, pa nos 
por a celebra e fecha bunita aki. Tambe nos ta 
gradici e grupo musical Tradicion Tropical, cu a 
sa di entretene tur hende durante e brindis, hopi 
bendicion pa boso tur. 


Nos deseo ta, di haya hobennan pa por sigui cu 
e bunita trabao aki, ya cu casi nos tur ta hende 
grandi caba. Nos ta invita tur hende pa por asisti 
na nos oracion o misa, tur diaranson anochi 7’or. 
Y nos Sitio ta habri tur dia di 7.30 am pa 7.00 
pm. 


Celebracion di 55 aniversario di sitio di oracion 

Companianan di transporte publico cu funcion 
social ta sobrevivi cu subsidio estatal 
DEN prensa varios instancia y politiconan a 
expresa nan posicion relaciona cu e lucha di 
trahadonan di Arubus. Cada biaha atrobe esnan 
cu ta kere den e neo-liberalismo ta trece pa dilanti 
e situacion financiero di Arubus. 


Mi kier bay den historia na 1983, ora cu Arubus a 
cuminsa y nos a negocia e prome CAO cu gerencia 
di Arubus. Como director di Arubus e tempo ey 
tabata un señor Hulandes Maarse, kende dor di 
intermediacion di Libertador Betico Croes a bini 
for di Hulanda pa yuda pone Arubus funciona 
optimalmente. E persona aki tabata director di un 
compania di Bus n’e parti West di Hulanda, Maarse 
& Kroon. Un compania cu a stop di existi e tempo 
ey y a bay den e compania estatal Nederlands 
Spoor. Un posicion cu sr Maarse a trece semper 
den e negociacion tabata cu companianan cu 
ta transporta hende (Streekvervoer pafo di 
ciudadnan) tin un funcion social, den e temponan 
ey y tambe awe no por funciona a base di sola- 
mente su entradanan. 


Subsidio di Estado pa un compania di transporte 
publico cu funcion social ta entre 65 y 75% 
Na Hulanda y sigur na hopi paisnan desaroya, e 
subsidio di estado n’e companianan di bus c’un 
funcion social ta esencial, tabata y ta entre 65 y 
75%. Segun mi te ainda. 
Ora mi lesa e cifranan di Arubus te cu 2019. No 
tin di 2022 y ni di 2023, nan no ta nada otro 
compara cu e situacion na Hulanda. 
Ora mi ta wak un foto di e inicio di Arubus, cu 
SR Nelson Oduber, Presidente di SEPPA Leo 
Yarzagaray y otro trahadonan di prome ora di 
Arubus, sigur nan ta corda e ponencianan di sr 
Maarse, tremendo persona. 
E subsidio no ta nifica cu e compania ta haci y 
deshaci, gobierno mester tin debido control y 
tuma medidanan stringente ora nan ta wak mal- 
maneho. Subsidio no ta nifica cu e compania por 
abusa cu placa di pueblo. 
Na Aruba, e gastonan di Arutram cual ta cay bao 
di Arubus sigur a yuda haci e situacion financiero 
di Arubus pio. Na casi tur pais na mundo e uzo 
propio di Tram ta pa transporta hende. Na Aruba 
e uzo di Tram a ser destina pa side-seeing o side- 


Gregorio Wolff 
Arubus, un solucion social/solidario p’e pueblo y trahadonan 


show=atraccion. 


Ta bon p’esnan cu gusta wak cifra, mi ta recomenda nan lo siguiente: 
Tin un rapport di algun tempo pasa cual ta bisa cu 60% di trahadonan na Aruba 
no por cumpra y mantene un auto nobo, pa motibo di nan salario abao. 
Si conta acerca, alrededor di 20 mil trahadonan ilegal, sigur e cifra aki lo yega 
na 75%. Tambe pa wak e indicadornan economico unda e salario minimo ta 
yegando 30% di e suma di e Canasta familiar. 


Final 
Disculpa mi pa mi falta di ignorancia, e solucion na Arubus mester ta humano/ 
solidario/cu respet p’esnan cu no por cumpra un auto y pa trahadonan. 
Esnan cu ta sigui kere solamente den cifranan financiero, di acuerdo cu e neo- 
liberalismo salvahe y cruel, nan pidi bancarota di Arubus y bay duna cuenta na 
pueblo y trahadonan. 

Fundacion Venerable Jose Gregorio Hernandez 
Invitacion pa comunidad 


NOS 
Devotonan 
di 
Santisima Birgen Maria 
Rosa Mistica y henter nos 
pueblo di Aruba pa asisti 
na un santo sacrificio di 
misa 


Diasabra 13 di Juli 2024 
Ta cuminsa 9or AM resa 
e rosario di Maria Rosa 
Mistica. Y despues ta 
sigui cu e misa. 
Ora: 10or di mainta 
Lugar: Sitio di Oracion Tanki Leendert 128 


Boso presencia ta altamente aprecia 


RECETA DI DIA 


AKI bo tin un dushi receta pa probecha e aros con pollo cu 
bo tin di mas den frigidaire cu berdura na banda. 


Ingrediente: 
2 cup di aros cushina (di dos di prome) 
1 cup di galiña cushina hila 
½ cup di berdura mixto corda, manera wortel, brocoli, 
siboyo. 
2 webo 
2 cuchara di saus di soya 
1 cucara di azeta vegetal 
Salo y pepper na gusto 
Opcional: un poco di siboyo berde corta chikito pa tira riba 
dje ora e caba 


Preparacion: 
Keinta e azeta den un wok of panchi grandi riba candela 
medio halto. 


Agrega e berduranan y cusina pa 2-3 minuut, te ora nan ta 
moli. 


Agrega galiña ila y cushina pa 1 minuut mas. 


Traha un espacio memey di e wok y tira e webonan aden. 


Bruha nan lihe pa cushina nan 


Agrega e aros cushina y e soy sauce aden. Bruha tur cos bon 
pa tur ingrediente ta bon mescla. 


Cushina pa 5-7 minuut mas, bruhando de bes en cuando, te 
ora e aros ta cayente y un tiki bruin. 


Tira salo y pepper na gusto. 


Sirbie cayente, decorando con un poco di siboyo berde si bo 
tin! 


Disfruta di e plato delicioso aki y facil pa prepara cu bo left- 
overs. Bon probecho. 


Aros con pollo 


35 
Diahuebs, 11 Juli 2024 
AWEMainta 


Fortaleza pa Famia 


Sinceramente, Pastoor Marcel Balootje 


*TIN ley cu ta prohibi un hende pa maneha cualkier tipo 
di vehiculo ora e ta bao di influencia di alcohol. Pero diari- 
amente e ley ey no ta wordo respeta. 


*Tin miles di aviso medico cu alcohol ta peligroso pa salud, 
pero e aviso nan aki no ta wordo tuma na cuenta. 


*A keda proba cu e uso di alcohol for di chiki ta stroba 
crecemento, enseñansa y estudio di un mucha, pero nos ta 
confronta casonan caminda mayornan mes ta siña mucha 
chikito pa bebe. 


*Ta prohibi pa bende alcohol cu menor di edad, pero nos 
por mira tur caminda con hobennan ta consumi alcohol 
manera ta juice nan ta bebe y alcohol di marca renombra 
cu e prijs ta mas halto cu hopi cuminda cu tin mester den 
cas, y e bendedo di alcohol ta bisa bo, cu ta e hoben su 
tata mes ta dun’e placa pa cumpra alcohol. 


*Tin un tipo alcohol cu ta costa mas o menos 90 florin pa 
boter y esey a bira e faborito di hobennan, pero tristo cu 
e hoben ta bebe alcohol pero e no tin placa pa paga scol, 
kiermen e ta lanta den un ambiente iresponsabel. 


Alcohol no ta respeta gremio ni tampoco integridad, e 
spirito di alcohol y buracheria ta un spirito cu ta gusta 
rebaha hende, falta respet pa hende, haci hende irespon- 
sabel, causa accidente, causa morto, y hiba hende na tur 
clase di inmoralidad y bagamunderia. 


Tin hende ta bisa cu cerbes y biña no ta bibida sterki, pero 
ora nan dal nan auto den rotonde o basha un palo di luz 
abao, nan ta bisa ta djis dos cerbes ma dal. 


Awor pa e ser femenino alcohol no ta nada bon, pasobra 
un muhe burachi ta rebaha su mes drasticamente. 


Ay di esnan cu ta campeon den bebemento di biña y 
hombernan experto den mesclamento di bibida sterki 
(Isaias 5:22). 


Un hende burachi no tin comunicacion cu Dios, un hende 
burachi no por sirbi Dios, un burache no por carga e posi- 


cion di lider of representante den ningun organisacion, y 
es mas ainda ora ta papia di liderazgo di un pais. 


Ta dolor ora mayornan ta mara den alcohol, pasobra facil- 
mente abuso, violencia, maltrato por tuma luga den cas, y 
e responsabilidad di cas no ta haya e atencion necesario, 
pasobra tur placa ta wordo bebi. 


E cantidad di hende cu tin deficiencia fisico, pa motibo di 
accidente bao di influencia di alcohol, no ta registra pa 
asina otronan por coy e curpa y stop di bebe. 


Mester tene bon cuenta cu locual e Palabra di Dios ta bisa 
cu hende burachi lo no hereda e reino di Dios (Galationan 
5:19-21). 


*No papia mes cuanto matrimonio ta kibrando pa motibo 
di uzo alcohol, cuanto hende no a perde nan trabao den 
oficina pa motibo di alcohol, cuanto robo di alcohol tin bao 
di empleadonan cu ta traha den Horeca y cuanto no ta 
alcoholico y a perde trabao y añanan di servicio. 


E trend di bebemento ta un direccion hopi malo cu nos 
poblacion ta den dje, pero locual ta mas duro ta cu e ta 
afectando nos hubentud, tanto masculino como femenino, 
y no tin control riba bebemento 


No ta tur hende cu ta bebe tin un problema, pero tur hende 
cu ta bebe ta causa problema pa nan mes y pa otro hende, 
door cu bo no por depende riba nan pasobra ora bo pensa 
cu nan ta bon na tino, nan ta mal bebi, cu nan no ta respon- 
sabel pa nada. 


Buracheria ta un pica y no un 
hobby, e ta trece berguensa cu ne 

Love knows 
no Yesterday or Tomorrow, 
no Flood or Ebb, 
no Beginning or End… 
For Love Never Changes. 


A fayece: 


Francisca R. Kock 
mihor conoci como Fanchi, Tanchi of Nana 
☼ 09 Maart 1943 - † 09 Juli 2024 


Na nomber di su: 
Stima manera yiu: 
Arlene Tromp, Shaitza Olivieira, Dennis Ecury 


Sobrina stima manera Ruman: 
Sofia Jacobs y Raul Geerman 


Ruman: 
Urbano Kock y Prisca Kock-Monart 
Y demas rumanan den felis memoria. 


Nana stima di: 
Dyanne Tromp na Boneiro, Jo-Sanne Tromp, 
Vivienne Tromp, Dayjon Ridderstaat 


Stima manera nieto: 
Rigel-Anthony Gomez 


Best friends: 
Irena Tromp, Irma Croes, Theresa Haynes na 
Hulanda 


Sobrina y Sobrino(nan): 
Adeline y Johnny Falcon-Olivieira y yiu 
Melissa Kock y Rodney Westerburger, 
Gwendeline Kock 
Dennis Jacobs y Patricia Jacobs-Upegui, 
Carlysa Jacobs na St.Maarten, Lisette Jacobs 
Glenda y Orlando St.Jago-Kock y famia, 
Gloria Kock y famia, Carolina Kock, Mildred 
Kock y famia, Mirla y Rodney Geerman-Kock 
y famia 
Sharline Kock y famia, Eugene Kock na 
Hulanda y famia 


Amiga(o)nan di cas: 
Anthony y Judella Tromp, Jeanette Jimenez, 
Antony de Nobrega, Rufina Tromp-Kelly, Maria 
Maduro-Kelly, Esmerlyn Matute, Moises Castro, 
Marcel Gomez 


Bon bisiñanan: 
Ivonne, Elsely y Janchi, Chayo y Gino, Suzenne 


Primo y primanan, su ihanan y demas famia: 
Na Corsow: Thode, de Windt, Rodriquez, 
Boezem 
Na Aruba: Kock, Olivieira, Monart, Rivero, 
Croes, Upegui, Winklaar, Parra, Boezem, 
Thode, Geerman, St.Jago, Jacobs, Tromp, 
Krozendijk, Martines, Haynes, Olive 


Acto di entiero lo tuma lugar diasabra 13 di 
Juli 2024 for di 9:00 am pa 11:00 am na Aurora 
Funeral Home. Cremashon lo tuma lugar den 
seno familiar 


Ta deseo di Sra. Francisca pa bin bisti na color 
nan alegre 


Nos no ta ricibi bishita na cas despues di 
intierro. 


Gradicimento / Invitacion 


Na nomber di famia nan nos kier a gradici 
cada un cu a tuma nan tempo pa a bin 
dispidi di nos ser stima: 


Juan P. Geerman 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a manda carchi, krans, whatsapp, email 
y a hasi yamada nan telefonico. 


Tambe na Aurora Funeral Home pa cu su 
bon servicio y atencion. 


Un gradicimento special na Dr Gonzalez su 
Urologo, Dr Weiser su neorologo y Dr Becker 
su longarts. 


Ta invita pa asisti na 3 Santo Sacrificio 
di misa cual lo tuma lugar na Misa 
Inmaculada Concepción na Santa Cruz dia: 
Diabierna12 di Juli 2024 pa 7or di anochi 
Diadumingo14 di Juli 2024 6:30 di atardi 
Diamars 16 di Juli 2024 7or di anochi 


Despues di e ultimo misa 16 di Juli lo tin un 
rosario na cas Tanki Flip 38 D 


Bo(so) presencia lo ta altamente aprecia. 


Gradicimento 


Na nomber di famia nan nos kier a gradici cada un cu 
a tuma nan tempo pa a bin dispidi di nos ser stima: 
Harold Winston Helder 
Cariñosamente yama “Roy” 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email, anuncio den 
corantnan y a hasi yamada nan telefonico. 
Tambe na Aurora Funeral Home pa cu su bon servicio 
y atencion. 


Cu nos difunto stima Roy, sosega na paz y cu su 
memoria guia nos pa semper. 


Bendicion y bondad di Señor ta compañami tur dia 
di mi bida, lo mi biba den cas di Señor henter mi bida 
largo. 


Cu inmenso tristeza na nos curason, pero conforme cu 
boluntad di Dios. Nos ta participa fayecimento di nos 
Mama, Wela, Ruman y Tanta stima: 


Almira Lorena Koolman 
Aruba *28-09-1947 – Hulanda †05-07-2024 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa 
di Señor 


Essdras Daniel 
Tejada Duran 
*07-01-1989 - †03-07-2024 


Na nomber di su: 
Sra. Mama: 
Bienvenida Gross Tejada 


Padrastro: 
Rafael Gross Gonzales 


Ex casa: 
Josette Martina 


Rumannan: 
Michel Corniel Tejada 
3 rumanna di criansa 
5 hermanastros 


Cuña: 
Mailenys Corniel Tejada 


Tia: 
Luz Maria 


Tanta y omonan: 
Ramirez Tejada, Andrea Tejada, Ana Tejadad, 
Ana Francisca Tejada, Olivo Tejada, Carmen 
Tejada, Fernando Tejada, Dario Tejada, 
Danitza Tejada, Eva Tejada, Elias Tejada, Eddy 
Tejada, Mayra Tejada, Maria Tejada, Dilania 
Tejada 


Demas subrinonan, primonan, bisiñanan, 
amigonan y conocirnan. 


Ta invita pa acto di entiero cu lo tuma lugar 
diahuebs 11 di juli 2024 na Royal Funeral Home 
di 2’or pa 4’or di atardi. Despues lo sali pa 
Santana Central Sabana Basora. 


Nos desculpa si den nos tristesa nos por a 
lubida cualkier persona. 


Mi a lucha e bon lucha, mi a kore e 
Kareda te na fin I mi a mantene mi fe. 
2 Timoteo 4: ver 7 


Nos ta anuncia fayecimento di: 


Ricardo Alipio Tromp 
Mihor conoci como: ”Richard” 
*22-11-1941 - †05-07-2024 


Na nomber di su: 
Esposa: 
Herminia Ynojoso Brito & yuinan 


Yiunan: 
Sharon Croes Tromp & Edward Croes 
Sharleen & Miguel Rodrigues Capelo Tromp 


Nietonan: 
Irving Shawnn & Karen Croes 
Deacon Croes 
Ariana Croes 


Tata: 
†Victor Tromp 


Mama: 
†Marianita (Nichi) Tromp Oduber 


Rumannan: 
† Donald Tromp 
Hubert Tromp & †Dora (Imelda) Tromp Geerman 
Myrna Geerman Tromp & Coby Geerman 
Edwin Tromp & Lydia 


Sobrino(a)nan: 
Ryan Tromp & Sahaira Cybul & yuinan 
Lisa & Aldwin Vis & yuinan 
Susanne & Gilbert Croes & yuinan 
Angele & Emilio Geerman & yuinan 
Shamila Tromp & yuinan 


Famia: 
Inojoso, Brito, Tromp, Croes, Rodrigues Capelo, 
de Cuba, Geerman, Leonardo, Frans, Boye, 
Jansen, Feliciano y tur su primo y primanan, 
amigo y amiganan. 


Ta invita pa e acto di entiero cu lo tuma lugar 
diabierna 12 di juli 2024 na Aurora Funeral Home 
di 9 pa 11 am i despues lo sali pa Santana na 
Sabana Basora. 
Nos ta pidi nos disculpa si den nos tristeza nos por 
a lubida un of otro famia. Despues di entiero no 
ta ricibi bishita di condolencia na cas. 


Salmo 91 


“E lo proteha bo cu su plumanan, 
y boa su halanan bo lo sinti bo sigur, 
su lealtad ta bo proteccion” 


Cu dolor na nos curason, nos ta participa 
fayecimento di nos ser stima: 


Sra Vda. Maria 
Felepina Lewis-Barret 
*21-11-1946 - †09-07-2024 


Acto di entiero lo wordo anuncia despues 


Gradicimento 


Den nomber di Rumannan, subrina/ sobrinonan 
nos kier gradici tur esunan cu a haci acto di 
presencia durante intiero di nos defunto stima: 


Sra. vda. Bertha M. 
Maduro Thiel 


Nos kier a duna danki na esunan cu e expresa 
nan condolencia via Jamada , Facebook of 
Personal. 


Un Danki special na Pastor pa su bunita respons, 
na e musico cu su bunita cancionnan y na Staff y 
personal di Aurora pa nan bon servicio. 

Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 


Sr. Lodrico Briesen 
Mihor conocí como “Ludi” 
*04-09-1964 - †04-07-2024 


Su pareha: 
Evalyn Henriquez 


Yiu: 
Jack Briesen y Nathalie Pers 


Mama: 
†Ana Maria Briesen Heronimo 


Tata: 
†Melecio “Ale” Briesen 


Rumannan: 
†Jossy y Lourdes 
Amanda y Benito 
Doortje y Dino 
Edwin (Tico) y Miriam 


Suegra: 
Jean Wever y Ti Everon 


Suegro: 
Eduardo y Lena Henriquez 


Cuña: 
Roosmin y Careil Krosendijk 


Sua: 
Jeantino Everon y Priscilla 


Su futuro 
grupo di triathlon: 
Carley-Rose Krosendijk 
Jayren Heronimo 
Jerson Vrolijk 
Shatyana Geerman 


Su ihanan: 
Joanda Geerman Briesen, Jasmila Heronimo y 
Francis Growell 


Consuegros: 
Rudi y Els Pers 


Na tur e teamnan, seleccionnan y deporte cu e 
la forma parti di dje na Aruba y Hulanda. 


Tur subrino y subrinanan, primo y primanan, 
amigo y amiganan, bisiñanan, conocirnan, 
ex-coleganan y demas famia Briesen, 
Briezen, Heronimo, Henriquez, Everon, Croes, 
Krosendijk, Growell, Tromp, Gamarra, Dania, 
Kock, Geerman, Ras, Gomez, Loopstok, Dirksz, 
Boekhoudt, Feliciano, Erasmus, Maduro, Pereira, 
v/d Linden, de Mey, Wever, Ridderstap, Vrolijk, 
Nicolaas, Rosso, Penagos, Ramirez, Pers. 


Oportunidad pa condolencia lo ta Diaranson 10 
di Juli 2024 di 7.00 pa 9.00 pm na Aurora Funeral 
Home 


Acto di entiero lo ta Diahuebs 11 di Juli 2024 
di 2.00 pa 4.00 pm na Aurora Funeral Home. 
Cremashon lo tuma lugar den seno familiar. 


Famia ta pidi pa bisti color alegre. 
Disculpa nos si den nos tristesa nos por a lubida 
algun familiar, amigo of conocir. 


Agradecido na Señor nos Dios pa tur bendishon 
ricibi y pa por a comparti un bunita bida yena di 
amor y felicidad cu tur mi sernan keri. 


Conforme cu boluntad di Dios, famia ta anuncia 
fayecimento na edad di 96 aña di: 


Sra. Veronica Huberta 
Dirksz – Boekhoudt 
~ Janda ~ Oma ~ Jonka 
* 29-04-1928 - †05-07-2024 
Vuida di señor Marco Dirksz 


Yiunan: 
Gretha Maria y Esteban Thiel 
Yvonne Veronic y Anthony Lacle 
Astrid Zoibert Dirksz 
Winifrida Angrieta Dirksz 
Marco Roland Anthony (Renny) y †Choy Dirksz 


Nietanan: 
Nerissa Veronic Lacle y Lex Bouwer 
Josephine Antoinette Lacle y Robert Tromp 
Laura Jade Veronic Dirksz, Yuart Sleur y baby 
Jace Julian 


Nieto: 
Armand Antoine Lacle y Marielle Hordijk 


Rumanan: 
†Francisca (Lie) Boekhoudt 
†Juanita (Ninita) Boekhoudt 
†Alejandro (Janjo) y Betty Boekhoudt 
Hendrika Boekhoudt 
Vicente (Kees) y Solange Boekhoudt 


Sobrinonan: 
Raymond y Jaidy Boekhoudt y famia 
Mariska y Michael Lin y famia 
Alvin y Jessica Boekhoudt y famia 
Gwenny Lissapaly y famia 
Meredith y Richard Gibson y famia 
Tamara Boekhoudt 


Primanan di cas: 
Katrien Hernandez, Lucia de Freitas-Lacle y 
Ina van Ierland-Lacle 


Amistadnan: 
Judith, Lienchi, Roosje, Mena y Jaap, 
Jacintha, Vicky, Jasmine, Pedrito, Janine, 
Oswald y Cyrielle, Ebby y Noelle. 


Tur su ihanan, primo y primanan, su bisiñan y 
su demas famia: 
Dirksz, Boekhoudt, Thiel, Lacle, de Mey, 
Coronel, Hernandez, Luidens, Jansen, Wong, 
Bouwer, Tromp, Hordijk, Sleur. 


Un danki special na Sra. Sharlene Hassell y su 
team di verpleegsters na Wit Gele Kruis, Dr. 
Rasmijn, Dr. Petronilla, Dr. Weiser, y dokternan 
y verpleegsters di HOH B3. 


Ta invita tur famia, amigo, bisiña y conocirnan 
di nos kerida Mama y Oma stima, pa acto di 
despedida cual ta tuma lugar diahuebs 11 
juli 2024 di 9’or pa 11’or di mainta na Aurora 
Funeral Home y despues pa lugar di sosiego 
na Santana Catolico Pastoor Kraanwinkel na 
Paradera. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Errol Allen Hopmans 
*24 Mei 1956 - †09 July 2024 


Na nomber di su: 
Mama: 
†Andrea Adelita Vrolijk-Hopmans 


Tata: 
†Wilhelmus Cornelius Hopmans 


Rumanan: 
†Silvia Hopmans 
Jacoba Hopmans 
†Jean Joseph Hopmans 
Raymond Hopmans y Xu Xia Chen 
Jeanette y Pedro Lopez Rosario 
Michael y Jaqueline Hopmans 
Richard y Carlixta Hopmans 
Ivan y Alida Hopmans 
Roxana Hopmans 
Laura y †Albert Chundro 


Sobrino y Sobrinanan: 
Silvia y Raymond 
Rosie, Fanny y Desmond 
Edmond, Jean y Levy 
Juliska 
Jaqueline, Josephine y Jennifer 
Elizabeth 
Edward y Erwin 
Gilbert, Jairo, Eldrick y Janira 
Jahaira, Jaritza y A.J 


Demas famianan: 
Hopmans, Martinez, Chundro, Lysner, Hernandez, 
Vrolijk, Boekhoudt, Martijn, Lake, van Ramond. de 
Cuba, Rojas, Richardson y Wouters 


Tambe na su amigonan bou palo “Parlamento”. 


Nos disculpa si den nos tristesa nos por a lubida 
algun famia. 


Ta invita demas famia, amistades y conocirnan 
pa uni cu nos den un acto di despedida di nos 
defunto stima Errol cual lo tuma luga diabierna 12 
di July 2024 for di 9’or ps 11’or di mainta na Pray 
Funeral Home. 
Acto di cremacion lo tuma luga den seno 
familiar. 


Nos ta lamenta cu despues di entiero nos no por 
ricibi bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi 
sosega. E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta participa 
fayecimento di nos ser stima: 


Sra. Vda. Nelda M. 
Wingh – Wever 
*13-10-1935 - †09-07-2024 


Acto di despedida lo wordo anuncia despues 

“Señor ta mi wardador, mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor na nos curazon Pero 
conforme cu Dios su boluntad nos ta anuncia 
fayecimento di nos ser stima: 


Rolando Lino Jacobs 
Miho conocí como “Roque of Cachip” 
*23-09-1958 - †07-07-2024 


Na nomber di su 
Mayornan: 
† Karel “Caballo” Jacobs y 
Antonia “Annie” Koolman 


Yiu: 
Marion Jacobs y Jan Plas y famia na Hulanda 


Nietonan na Hulanda: 
Sophia, Felix y Jan Plas 


Rumannan: 
Sandra Jacobs y famia 
Carlos Jacobs y Famia 


Subrinonan stima: 
Rufat, Ruelle y Daisber, Christian, Danny, Joshwin 


Prima stima: 
Astrid y Killy Tromp y famia 


Tanta: 
Maria Lobbrecht y famia 


Primo y primanan, y demas famianan na Aruba, 
Hulanda y Corsou. 


Amigonan di infancia: 
Luis Tromp y famia 
Sergio Maduro y famia 
Robby Thomas y famia 


Amigonan: 
Erwin Geerman, Urvin Macaay, Val Peterson, 
Michel Kock, Magaly Webb, Stella Gonzalez, 
Stella Giel, Martha Winklaar, Marvel Dirksz, 
coleganan di casino y tur otro amigo cu ta hopi 
pa menciona. 


Teamnan: 
Dakota PX Volleyball, Boomerang Softball, FC 
Roma y Botica Santa Ana Bowling 


Gruponan: 
Los Parranderos y The Creators 
Tur su bon bisñanan di Dakota. 


Demas famia: 
Jacobs, Plas, Koolman, Hoek, Lobbrecht, Hoo, 
Geerman, Holsman, Croes y Krozendijk 


Nos disculpa si den nos tristesa nos por a lubida 
algun famia of amigo. 


Ta invita tur famia, amigo, bisiña y conocirnan 
pa compaña nos na e acto di despedida y 
cremacion cual lo tuma lugar na Aurora Funeral 
Home diabierna 12 di Juli 2024 di 6pm pa 9pm. 
Cremacion lo tuma luga den seno familiar 


Nos ta lamenta cu despues di entiero nos no por 
ricibi bishita di condolencia na cas. 


Le dijo Jesús: Yo soy la resurrección y la 
vida; el que cree en mí, aunque esté muerto, 
vivirá. Y todo aquel que vive y cree en mí, 


no morirá eternamente. 
Juan 11:25-26an 11:25-26 


Mama: Dinora De la Rosa Heredia 
Papa: Domingo Manuel Heredia 
Hermanos: Cristofer Heredia Perez, Isabel 
Heredia santana, Isaias Rafael Heredia de la 
Rosa, Ruselin Heredia de la Rosa. 
Abuela en Aruba: Julia Perez 
Abuelos en Republica Dominicana 
Abuela: Maria Vicenta Gomez 
Abuelo: Andres de la Rosa 
Tias en Aruba: 
Rafaela, Martha, Margarita, Yuberqui y 
Yajaira Heredia Perez. 
Tias y Tios en republica Dominicana: 
Jennifer, Sito Confesor, Andi y Daniel De la 
Rosa Gomez. 
Primos y primas en Aruba: 
Enmanuel, Jubery Heredia, Jennifer, 
Angelica Peguero, Sidney, Cindy Maduro, 
Maria Ridderstaat, Judith Perez, Alisha, 
Diego Dominguez, Genesis Petrochi, 
Stefany, Sheila y Helen. 
Primos y primas en Republica 
Dominicana: 
Adrian, Deiby, Estiben, Yeison y Daniela. 
Y a todos los nombre de todos los 
familiares en Aruba y en republica 
dominicana que se nos haiga podido 
olvidado una disculpa. 


Invitamos a todos sus amigos, vecinos 
y conocidos para que asistan el acto de 
condolencia 
el cual tomara lugar el jueves 11 de Julio 
de 7pm a 9pm en la Funeraria Olive Tree 
en Piedra Plat 27Z. 
El acto de entierro se dará lugar el viernes 
12 de Julio de 2pm-4pm en la funeraria 
Olive Tree en Piedra Plat 27 Z y después al 
Cementerio Central de Sabana Basora. 


Después de la Ceremonia la familia no 
recibirá visitas en casa. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di nos mama 
stima 


Dulce Maria 
Desbarida 
Cariñosamente yama: “Tanta Dushi” 
*14-12-1928 - †30-06-2024 


Mayornan: †Bonifacio y †Emelinda Desbarida 


Pareha: †Jose de la Rosa Lopez 


Na nomber di su: 
Yiunan: 
†Altagracia Richardson-Desbarida y yiunan 
Rosita Desbarida y yiu 
†Pedro Lopez y yiunan 
Pricilla Pineda-Lopez y yiunan 
Clara Lopez y yiunan 
Lucia y Ramiro Ramos-Lopez y yiunan 
Dorothy Lopez y yiu 
Amalia y Peter Houtriet-Lopez y yiunan 
Jose Lopez y yiunan 


Rumannan: 
†Joseph Desbarida y famia 
Modesto y Ingrid y famia 
Mercedes Carter y famia 
†Tito Desbarida 
†Reina Desbarida 


Yiunan di criansa: Anna Illidge y famia, Ramon 
Querrero y famia, Ramito Querrero y famia, 
†Louis Querrero y famia, Rafael Querrero y 
famia, Rumannan Jacobs y famia, Ruben 
Richardson y famia 


Nieto y nietanan, bisanieta, sobrina y 
sobrinonan, tanta y omonan, primo y 
primanan, bisiñanan, amigo y amiganan y 
demas famia 


Junior y Jean Carlo Dake, Keyson y Eva de 
Lain, Jada 


Amiganan stima: 
Marlene Lampe, Theresa Dake, Ondina 
Marquez, Elvia Angela, Ludwina Ras-Orman 


Famia: Desbarida, Lopez, Matos, Ramos, 
Pineda, Figeroa, Ridderstap, Martinus, 
Houtriet, Querrero, Illidge, Lampe, De Lain, 
Rodriguez, Florant, Dake, Dania, Richardson, 
Sluis, Stroomenbergh, Carter, Sienna, v/d 
Kamp, Marquez, Payano, Jimenez, Fredericks, 
Soeteman, Esmilla, Corriveau, Taylor, 
Hernandes 


Oportunidad pa despedida ta diahuebs 11 di 
juli 2024 di 7:00 pa 9:00 pm na Aurora Funeral 
Home 


Acto di entiero ta tuma lugar diabierna 12 di 
juli 2024 di 2:00 pa 4:00 pm na Aurora Funeral 
Home, despues nos ta hiba nos defunto stim 
ana Santana central na Sabana Basora. 


Si den nos tristeza nos a lubida algun famia, na 
nomber di Dulce bo presencia lo ta altamente 
aprecia. 


